Taklawng Khua - Chinland Today Media\nDecember 5, 2014 3:57 am·0 comments\nHertfordshire ih Spielplatz khua cu sinfen hru lo, taklawng ih um khua asi. Spielplatz timi cu German hmin asi ih a sullam cu Lehnak-hmun (playground) ti asi. Cuih khua cu tuih a um rero laimi, Iseult Richardson (kum 82) ih Pa, Charles Macaskie in 1929 kum ah a rak din.\nTii an leuh ah siseh, innsang hna an ttuan ah siseh, Beer dawr ih beer an in ah siseh, taklawng hlirin an um ti asi. Khawsik caan te ahcun hnipuan an hru ti asi hmang! Cuih hmun va feh dingah hnipuan hruk lo ding ti cu asilo.\nIseult in hitiin kan um rero ih hnipuan hrutu pawl thawn zianghman lamdannak kan nei hleice cuang lo. Natural takin kan um cu asi ko. Ca petu, sumdawngtu tipawl khal an ra, in hmuh tikah ziangti’n khal an um, kan um cuang lo. Kan kawmaw thei thluh tiah a sim. A kiangkap ih um, khuapi mi tamsawn cun hnipuan hru lo ih um cu an ngaih lo ih poi ti lemlotu khal an um thotho.\nTu ahcun cuih Naked Village cu sumpai tampi cem in inn tivek, company tivek sak dingin sumpai nei, mithiam pawlin an mitmei rero ti thu a um ruangah khawsung ih umtu pawl cu an khawruah a har nawn ti asi.\nDecember 11, zaan nazi 9 ah an thuhla zoh le ngai na duh asile More4 timi Channel4 online live ah zoh a theih. Phone ih zoh a theih lo.\n– Lwin Pyin\nMark Tampi Ngah Dingin Ka Lo Tuahsak Ding Titu Saya; Kum (20) Thawng Tla Ding\nUico In A Pupa Pa A Keu That\nNgaithiam Dil In Ni Sawmthum Sung Khukbil\nA Fale Ṭap Reh Duh Ah Naamte Thawn An Nghawng At Saktu A Nu


Keimah cu Siangpahrang Bawipa ih Sabitti pe tu ka si (Neh1:11 - Chinland Today Media\nKeimah cu Siangpahrang Bawipa ih Sabitti pe tu ka si (Neh1:11\nMarch 15, 2009 7:10 pm·0 comments\nKeimah cu Siangpahrang Bawipa ih Sabitti pe tu ka si (Neh1:11)\nHakaliah fapa Nehemiah cu Artakzaksis in Siangpahrang a tuan kumkul nakah Kisleu thla ah Susan ih Siangpahrang hna lungawi takih a tuansak laiah cun a u nau pa Hanani le mi dang pawl cu Jerusalem ihsin Nehemiah hna tuannak ah an va tlawngih sal tang suak pawl ih thu hla cu dinhmun setak le mi relsiat rero an si ti thu le Jerusalem kulh cu a se reirei thluh ih a sangkaa khal a kang se theh tin thu an sim.\nCui thu pawl Nehemiah in a hawn theih cun a to sutsi ih a tap ciamco. Cui hnuah van Pathian hneah thla a cam ih ninghang riasia lungngai rawl hngei in ni ziang maw tizat caan a hmang.Nehemiah, hi hi tik cu ah hin Siangpahrang Sabitti petu asi, a mah hi mino cak vak zet, biaknak lam ih mi hmang aw zet mitmen mawi, mi virvat tha le Pathian pawl ring ring mi law, mirin um, mi nel um tak hi san ih Siangahrang ih mi rin tlak tlangval note pakhat asi.\nNehemiah cu Juda pawl Babulan salih an tan nak sansualnak ah a tel lo ding. Sikhalsehla a tawngkam le a thlacamnak zoh rero ah hin an pupa a hnamle a cipi sualnak ih tel ve rori vek in a rel aw. Na parih tha lo tak ih kan umih, na siahhlawh Mosia hnenih na pek mi na daan pawl cu kan thlun lo ruangah na parah kan sual tin Pathian a bia.\nAn ram tlusia rem tha saltu ding khal ah a mai mawhphurh tum bik si in a thei zaw aw ih a hruaitu le a khaw khangtu bik khalah a tang vivo. Nehemiah cu tangdor tak in Pathian hmaiah a phah niam aw ih an hnam rem tha sal dimngin a ttuah aw ih, zanah a thil ti ding mi hna tuan pawl cu zo hmaiih theih loin Jerusalem ah a feh in mi ihthah lai zan dai ah a thil tuah ding a zohfel thluh hnu ah a mi phun pawl a ko khawmih feh thlanguh law, tuan thlang uhsi relsiat ih kan um lo nak dingin Jerusalem kulh cu kan ding thlang pei a ti mai asi.\nNan mahin kulh din uh a tilo,cun ti aw ter tak in keimah ka din mai ding a ti aw fawn lo a cile kuang pawl thawn lungrual takin rel siat ih kan um nawn lo nak dingah kulk siat mi cu kan din tha sal pei a ti a si. A tawngkam cu a va mawi lawm mam ve ti uh law!!! A la hranpa aw duh lo ih a mi phun pawl si vek vek kha si a tum vivo ngam a si.\nA se lam tha lo in a mi pawl lak ih tel duh vivo tu asi. A thu rawn vek le a sawm nak vek in Israel mi pawl cun an ci an mi phun rem that sal ding cun hna an tuan thawk vivo ih Pathian a tih ruangah loram khal a mai hlawknak dingin pakhat hman lei mi a nei lo. A mai hrang bul ih sumkhawl mi khal a nei lo, mipi pawl in a zar an to durdo vivo mai asi. Curuangahraltha tak le huaisen takin hna cu an tuan vivo ih tibahlah tum tu pawl zo hman hlawhtling an um lo.\nBum an tum khallen Pathian in a bawmih an hlawhtling dah lo. Thah an tum theu nan Nehemiah cu Pathian in a hum ring ring. Rinum tak le tha hnem ngai tak in hna cu an tuan khawm vualvo ih hna harsa tak cu an theh ta riai. Sangkaa kiltu le hlasak tu pawl a ruat fel thluh ih sangkaa on tik cu le khar tikcu khal mai tik cu caan te ih tha takih kil him dingah ziangkim a ruat fel thluh. A ral pawl relsiatnak vek in lal tuan a tum maw, maw tum lo?\nA u nau pa Hnani le a dang Hananiah Pathian tihmi cu Jerusalem ih hotu dingah a ruat keicu Siangpahrang Sabitti pe tu ka si (Nehemiah 1:11) hi ti zawngin kan zoh sal pei, a mi phun pawl sualnak cu Nehemiah in a mai sualnak vek rorin in a ruat ve ih a la hrang aw duh lo Pathian a zoh ih a mah le mah a hmu aw, Bawipa Pathian kei cu na hrangih pe aw sianglo tu Siangpahrang Artekzaksis ih duhzawng ih um theu misantlailo tak ka si, ka rak sual tukih na duhzawng in ka nunglo ti tuisun ah ka thei aw suak asi.\nNa hmaiah zianghman ka si lo, nang ai in Artakzaksis hril sawntu ka rak si sihmansehla ka sirawknak mithli hi I co hlan sak dingih na hnen ih sual sir ih kirsal duh pawl ngai dam theu tu Pathian na si kha, na thutiam theu vek in ka sualnak ngai dam ding in le in um pi vivo ding in ka lo dil asi. Zokhal hmuhsuam dahlo,dodaltu khal si tum dah lo mai hrang hlawknak lawng hawl mai lo, hnam le miphun rem tha dingih a nun pe ngam tu Nehemiah vek ram hruaitu kan ram le miphun in kan tul a si.


Mi Hmuh Lo Hnattuantu - Chinland Today Media\nApril 13, 2010 11:39 pm·0 comments\nKan ruangpi hi pakhat asinan taksa tthen tampi an um ih cuih taksa tthen pawl ih hnattuan cu an bang aw lo. – Rom 12:4\n– 1 Samuel 25-26\n– Luka 12:32-59\nKa kut-tin pawl ka ceimawilai ah ka vorhlam kut ka zoh ih ka zaang a fakzet. Hna tambik ttuantu asinan ka kehlam kut sawn in tuamhlawm le ceimawinak tam deuh a ngah. Ka vorhlam kut in ka kehlam kuttin pawl tinsen sii mawizet in a hnih, asinan ka kehlam kut cu thil tuah a thiam lo ruangah tthate’n a tuah sak thei lo. Ka vorhlam kut ih tinsen sii cu a rual aw lozet ttheu. Vorhlam kut hi ttha sawn in hna a ttuan na’n kehlam kut in ttha deuh ih tuamhlawm le upat a co.\nKa kut-tin ka tuamhlawm awklai ah, thu pakhat ka ruat suak. Kan kawhhran sungah mi tampi cu hnattuan thiamzet an si ih anmah ruangah midang pawl mit-hmai an neihter. Asinan hih hnattuan cakzet pawl cu theih an si lo. Hivek in hna ttha te’n a ttuantu pawl lom an co lo cu attaza lo a bang.\nAsinan tangdornak thinlung nei zumtu pawl cun, cutivek in an ruat lo. Midang pawl an sunsak ih hmaizahnak an pek (Rom 12:10). Ziangahtile midang ih an hmuh lomi Pathian in a hmuhter hngai ih laksawng a pek hngai ding ti an theih ruangah a si (Matt. 6:4,6,18; 1Kor. 12:24).\nHarzet ih hna na ttuanmi midang in hlawknak an ngah maw? Na thanau hlah, Pathian in, “mi hmuh loin” hna a ttuantu cu leitlun ah hmuh thei in a ttuan man a pek ding a si. – Julie Ackerman Link\nPathian hrang kan ttuanmi cu,\nMi ih lom tlak lo a si men ding;\nHmanseh Bawipai’ hmai kan din tikah,\nTtuan man in pek leh ding. – Sper\nKhrih hrang ih hna zianghman a ttuan lotu cu,\nAmah in a theihpi ve lo.\nThingtheirah pawl Ih Siangpahrang\nA Dik Lomi Thil


Tuisun (July 6) Kalaymo Ah Mithi 42 An Um – Meifar\nTuisun (July 6) Kalaymo Ah Mithi 42 An Um\nJuly 6, 2021 admin Lawrkhawm 0\nTuisun July 6 nikhat lawngah Kalaymyo ramsung ah mithi 42 an um thu theih a si. Mithi pawl cu Covid-19 nat nei dingih rinhlelmi pawl an si.\nṬuanvo neitu in “Tuisun cu siizung le Covid-19 center lamah zohman an thi lo, inn lam ih tuamhlawm awtu rinhlelmi damlo 42 zat kan vuiliam. Mithi pawl cu oxygen haidaih awklonak le damlonak lang pawl an si” a ti.\nTuisun July 6, 2021 ah Pastor 6 rori in Pathian tang sungah in cawlhsan, an hmin cu (1). Rev. Kyaw Than ( kum 68) Chaung Khuah Village, Kalaymyo at (6:30AM), (2). Rev. En Thang (kum 69), Pyin Khone Kyi Village, Kalay at 12:15PM,\n(3). Pastor No Hlei Thio (kum 34), Si Thar Village, Kalaymyo at 2:00PM, (4). Rev. Khua Rem, Shung Shi Village, Gangaw Township, (5). Rev. Ca Hu (kum 40), Tan Bu Village, Kalaymyo at 7:10PM, (6). Rev. Cin Za Mung (kum 66), Kalaymyo at 4: 30 PM pawl an si.\nBenjamin Sum In Kalaymyo Covid-19 Harsa Bawmnak Ah 1,400,000 MMK A Hlu\nNam In Innsang Menber 5 An Sat That


Russian-Records.com > Search > Mikhalkov\nHome > Search > Mikhalkov\nMikhalkov in items\nS. Mikhalkov. The cartoon. M. ... (Belyaev)\nA Drunken Hare (Заяц во хмелю), fable (lyrics by Sergey Mikhalkov)\nA Useful Donkey (Нужный осёл), fable (lyrics by Sergey Mikhalkov)\nSong About Soviet Atom (Песня про советский атом) (Vano Muradeli, lyrics by Sergei Mikhalkov)\nAlexandrov Red Army Song and Dance Ensemble of the Soviet Army, Conductor Boris Alexandrov, Solo by Vsevolod Puchkov, Georgy Babayev 1951\nMoscow Aprelevka Plant Г-354\nKlavdiya Shulzhenko, acc. Boris Ya. Mandrus (piano) Moskvoretsky Trust (Zavod)\nMoscow Rostokino District Rajpromtrest (Moscow) Г-0721


Vancung Ih Lungawinak Tumbik - Chinland Today Media\nJuly 8, 2009 9:26 am·0 comments\nAsinan Ca Thianghlim in “Milai zo hman in an hmuh dah lomi, zo hman in an theih dah lomi, a cang thei ding tiah zo hman in an ruah dah lomi, cumi cekci cu Pathian in Amah a duhdawttu hrangah a tumtahmi a si” a ti. – 1Kor.2:9\nVancung ih lungawinak tumbik cu ziangmi a si pei? Joni Eareckson Tada cu tleirawl te a silai ah a khawng aw pang ih kum 40 lenglo a feh thei nawn lo. A lungawinak saangbik cu thir-leeng ttul nawn loin a ke in a feh theimi a si ding tiah ruah sak a olte.\nAsinan Joni ih saduhthah tumbik cu a thianghlimmi thangtthatnak a si sawn. “Keibainak in i hnaihnok nawn lo ding, kut le ke cah lonak in ka thinlung a naater nawn lo ding. Ka thinlung cu thangtthatnak in a khat ding. Pa Pathian le Fapa Jesuh thawn thin diriam in kan kom aw thei ding. Kei ih hrangah cumi cu vancungram thlen manhlatnakbik a si ding” a ti.\nA vaivuanmi ka thinlung le hmuitinmi felfai nei lo ka khuaruahnak cu Joni ih thu simmi in thazaang i peek saal. Thinlung zuangzam lote in mah zawn lawng ruat ih ngennak tel lo te’n leitlun ttongkam in sim theih lomi thangtthatnak thianghlim pek ding cu ziangtluk thluasuah so a si!\nVancungram ahcun “camsiatnak a um nawn lo ding, Pathian ih Bawi tokham le Tuufano an um dingih A siahhlawh pawl in an rian ding” (Thuphuan 22:3). Vancungram thlir thiamnak in Pathian thangtthat le biaknak ih a nomnak atu ihsin in tepter cia hramseh!\nAmah thawn um dingah lukhum in khumter ding,\nA hmai hmu dingah A hmai ah kan kuun ding;\nAmah thawn rawl hil tlang dingin A puai ah kan tel ding,\nAmah thawn um tlang dingah lukhum in khumter ding.\nJesuh hmuh ding cu vancung ih lungawinak tumbik a si ding.


Euro 2012 Zosawn In An Ngah Pei: Spain Vs Italy - Chinland Today Media\nEuro 2012 Zosawn In An Ngah Pei: Spain Vs Italy\nJuly 1, 2012 11:25 am·0 comments\nEuro 2012 Zosawn In An Ngah Pei: Spain Vs Italy!\nEuro 2012 onnak ah Spain le Italy in Group C ihsin an lek thok ih 1-1 in an bang aw. Cutin an lamtluan cu nehso vivo in tu ah a netnak cakbik zuamawk sal thei dingin an thleng veve sal. An thuanthu pawl hitin kan zoh vivo pei:\nSpain in tuitum ih Euro lehzuamnak an lak ahcun leitlun futbal lehzuamnak ropibik a dangdang pathum a pehpeh ih ngahthei umsun an si ding. Anni hin Euro 2008 an la zo ih, 2010 World Cup khal an la zo, tui tum hi ziang an bang pei?\nItaly hin 1968 hnu lamah veikhat hman Euro lehzuamnak ah cakbik an ngah lehsal nawn lo. A sinan an mahlawng hin Spain pawl ih thuanthu ropi ngan pehbet dingmi kham theitu umsun an si. Italy cu 2006 World Cup latu an sive.\nAn thuanthu kan zoh tikah an ni pahnih hin vei 31 an rak do dah zo. Italy in vei 10 an neh ih Spain in vei 8, vei 12 cu neh awlo in an bangaw.\nSpain hin tuikum Euro 2012 ah vei 12 lawng an Koal ih sirh (shoot) a tuar. A hrek cu Italy thawi an leknak ih vei (6) an sirhmi a si.\nAn ram pahnih hi tuikum Euro 2012 ah midang Koal ih va sirh tambik an siih Italy in vei 99 le Spain in 86 pawl an sirh.\nSpain hin tuikum an neh ahcun European Championship kum 2 a zawnzawn ih ngahtu um sun ram an si ding.\nSpain hi tuikum 2012 ah dunglam lek (defensive) ih hminsin thabik an si.\nWorld Cup 2010 an leknak ah an tummi zaten an neh thluh ih tuikum Euro 2012 ih an lekmi ah pakhat hman ah an tlawm hrihlo.\nXavi, Xabi Alonso, Sergio Busquets, Andres Iniesta le Sergio Ramos pawl hin Italy mithiam lar pawl hnakin bawhlung midang an pesuak tam. Italy lam ih Andrea Pirla hin vei 320 lawng mi a pe.\nAndres Iniesta hi 1980 kum ihsin tuini tiang Koal zawnih sirhtambik-veikhat hman Koal sungih thun ngah hrihlo a si. Azaten vei 11 a sirhnan veikhat hman a ngah lo.\nItaly hin tuikum Euro 2012 ah mipi pawl ih tiket hamcia mi tambik a siih Spain hnakin panga in a tam.\nVei 79 midang khawnpalhnak an neiih Spain hin vei 66 an peve.\nTuikum hi Italy in leitlun larbik futball lehnak dangdang ih cakbik(final)vei (9) a zuamnak a si. (European Championship 3, World Cup 6). Vei 5 an cak. Cucu zatek 63% tinak a si.\nMario Balotelli hi tuikum Euro 2012 ah Koal zawnih sirh tambik a siih vei 10 a sirh.\nItaly Koal kiltu Gianluigi Buffon hin fuball lehnak dandang ih a tel vei 24 nak a si. Spain Koal kil Iker Casillas hnak in hminsin 4 in a tuah mal deuh lai ti a si.\nTuikum Euro 2012 ah Italy pawl hnakih kham tha, sirhsuak tha leh pe aw tha an umlo ih an ni hin vei 248 an tuah zo.\nEuro 2012 Ah Spain In Nehnak Co\nWorld Cup Qualifying Match Lek Vivo\nBrazil vs Spain Final An Lek Ding\nFIFA Football Ranking Thar


Tuluk Siangpahrang Inn | VCTH\nHome » Hmun Le Hma » Leitlun Hmun Ropi » Tuluk Siangpahrang Inn\nBy vcth on January 3, 2014.\nTuluk Siangpahrang Inn, Dawnkhawmmi Khawpi ti tla ih kawhmi (Forbidden City) Ming Dynasty ihsin Qing Dynasty cem tiang Siangpahrang umnak a si. Beijing khaw laifang ah a um ih kum 500 lenglo Siangpahrang rian in a rak um. A tu ahcun piahtiak (palace museum) ah hman a si.\nHi Siangpahrang Inn cu 1406-1420 ah sak a siih inn 980 a um. A kau lamah 720,000 m2 a si. Inn pawl a zaten Tuluk style ih sakmi a si.\n1987 ah hi Siangpahrang Inn cu World Heritage Site ah tuah a siih Leitlun zaanthing ih sakmi inn tumbik tla a si.\nYongle (Zhudi) siangpahrang a tuan in Beijing hi khawlipi ah a hmangih 1406 ah Lalinn sak a thok. Kum 14 rei ah a theh ih mipi tan 1 (1 million) in an sak. A saknak ah pi 100 lai a sangmi Phoebe zhennan timi zaanthing phunkhat hman a si.\n1406 in 1664 tiang Ming Dynasty in an hmang. 1664 October ah Manchu pawl in Tuluk ram an do neh ih Siangpahrang Shunzhi a kai ih cutin Qing Dynasty pawl in Tuluk ram an uk. Qing Dynasty in an uk hnu ah Siangpahrang Inn tawk fang an rem. Tuluk style lawng siloin Manchu style tla mallai an rawi tel.\nHi Siangpahrang inn ah Lal 24 an rak um (Ming 14 le Qing 10). A netabik an Siangpahrang cu Aisin-Gioro Puyi a siih 1912 in Siangpahrang ukdaan a cem ih Siangpahrang inn cu museum ah hman a si.\nHi Siangpahrang Inn cu pi 26 sang hruang thawn le pi 20 thuk, pi 170 kau ti thawn kulh a si.


Thinglamtah Ah Khenbet - Chinland Today Media\nSeptember 27, 2009 9:06 am·0 comments\nHlanlai ah nan sualnak ruangah le Daan leng ih a ummi Gentile mi nan si. Sikhalsehla atu cun Khrih thawn hmunkhat ah Pathian in a lo nungter zo. Pathian in kan sualmawhnak hmuahhmuah cu in ngaidam zo a si. -Kolose 2:13\nKan Kawhhran biakkhawmnak cu mi thinlung a khoih ngaingai. Pastor in Jesuh cu kan sualnak phur in kan tuar dingmi cawhkuan tuar in kan ai-ah a thih thu a sim. Sual ngaidam lungawinak co hrih lo pawl sualphuannak nei dingin a dil.\nKan sualnak le kan mawhnak pawl cu cahnah pakhat parah ngan in, Biakinn hmai ih thinglamtah parah va khen ding a si. Mi tampi an feh ih minutes tampi an va khen rero. Cu tiih an tuahmi in sual ngaidamnak in pe lo nain Jesuh Khrih in thinglamtah parah khen le thih tuar in kan sualnak in laaksak zo a si ti in theihter saal.\nKolose kawhhran ah Paul ih a zirhmi thu khal cuih thu a si. Kolose zumtu pawl cu “Khrih thihnak hi nan ttulsammi hrangah a daih lo” tiah zirhtu sual pawl ih zirhmi in a nehkhuh hngai. Curuangah Paul in, “Kan sual leiba ngannak cazin cu a sungih ummi, mi a ttemttawntu daan terek pawl thawn thinglamtah parah khencih in a phiat fai ttheh zo” (Kol.2:14) tiah a ti.\nPathian hnenah kan sualnak phuang in ngaidam kan dil ahcun in ngaidam dingih in thianter ding (1Jn.1:9). Jesuh in kan sualnak hmuahhmuah laak in thinglamtah parah a khenbet zo.\nBawipa, sualphuang ngam dingin thazaang i pe aw,\nKa thinlung sung sualnak Na hnenah ka phuang;\nNa ngaidamnak famkim ka theithiam ding,\nSual phurhrit ihsin ka luat thlang ding.\nSualnak cu Pathian in a faale pawl\nphurhter a tum dah lomi phurrit a si.\nUpat Hmaizah Tlak


Thaizing (September 28) Ihsin Thawk A Leng Suakvak Pawl Cawh Ding - The Chin Times\nThe Chin Times > Lawrkhawm > Harhdamnak > Thaizing (September 28) Ihsin Thawk A Leng Suakvak Pawl Cawh Ding\nMyanmar ramsung ah COVID-19 nat-hri nitin a karh sinsin ih mina an tam sinsin ruangah October 7 tiang kilvengtu pawl cun felfaiten an kil thlang dingih ṭul lo tukih a lengsuak vak pawl cu\nTufang kan leitlunpi ih nat-hri ṭihnung a leng reromi COVID-19 ruangih Stay At Home caan kulh sung September 24 ihsin October 7 tiang ah thupawimawh ruangah silo ih a leng duhduh ih suaktu pawl cu thaizing, September 28, ihsi thawk cun COVID-19 karhzai lo dingih ṭuanvo neitu pawlkawm ih thutluknak ah ṭhumaw in cawhkuannak pawl tuah thawk a si thlang ding tiah theih a si.\nTuisun ah leng suakvaktu mipi pawl cu Riil thei ṭuanvo neitu, Palik, Meithat, Zaanghleicawi pawl le vengṭhen upa pawl cun cekfel in COVID-19 thuhla simfiangnak an nei ih, ei-in ding lei ih lengsuak, harhdamnak ruangih a lengsuak tipawl hrangah daan an tuahmi pawl felfaite ih thlun thei dingin an sim.\nMyanmar ramsung ah COVID-19 nat-hri nitin a karh sinsin ih mina an tam sinsin ruangah October 7 tiang kilvengtu pawl cun felfaiten an kil thlang dingih ṭul lo tukih a lengsuak vak pawl cu kawhkuan pek theih a nsi ding.\nMyanmar ramsung ah September 26 tiangah COVID-19 nat-hrik kaitu mina 9,991 (thawngkua zakua le pakhat) an si ih COVID-19 ruangih mithi mipum 198 an kim a si.\nPrevious Article Myanmar Rampi Acozah Tuahdan Ding le Election Thu\nNext Article Thuthang – CM Salai Lian Luai Bial A Fannak Lairal Tlangtluan Ah…


Jesuh A Thi Ih Nithum Hnuah A Thosal, Himi Ni 3 Sungah Khuiah A Feh Timi Thusutnak Cu A Lar Zet – Meifar\nApril 16, 2022 admin Leitlun 0\nGood Friday le Easter Sunday cu Christian pawlin kan ruat thupi zet. Thaisun April 17, 2022 ah Easter Sunday hmang ding kan si. Jesuh cu thinglamtah parah a thi ih nithum hnuah a thosal, himi ni 3 sungah Jesuh cu khuitawk hmun ah a feh timi thusutnak cu tulai ah a lar zet.\nA letsawngnak cu Bible sungah fiang zetin aum lo ruangah zohman in an simfiang thei lo. Ṭhenkhat ih zumdan ahcun mithi khua ah ava feh ih Noah sanlai ih mithi pawl hnenah thuthangṭha ava sim, rundamnak thuthangṭha um hlan ih mithi pawl hnenah rundamnak thu ava sim an ti.\nAn lakmi Bible bungcang cu (1 Peter 3:18-20) “Ziangahtile Khrih cu minung sualnak ruangah kumkhua daih in a thi; nanmah Pathian hnenih hruaisuak dingah miṭhapa cu misual pawl ai ah a thi. A taksa in thihnak a tuar, sikhalsehla thlarau in nuntersal a si.\nCutiin thlarau in a nunsal ruangah thlarau thawngtla pawl hnenah a feh ih thu a sim. Hitiih thu a simmi thlarau pawl cu Noah ih lawng a rak tuah lai ah Pathian in thinsau in a hngak nain a thu a ngai duh lotu an si. Long sungih a lutmi cu mi malte, an zate in minung pariat lawng an si; annih cu ti sung ihsin runsuakmi an si”.\nHitawk zawngah thuruat ding tam zet aum, mithi khua ih um pawlin rundamnak an co theisal maw?. Rundamnak thuthangṭha aum hlan ih mithi thlarua in rundamnak an co theisal maw? Ṭhenkhat in Jesuh cu a thih veten Paradise ah a feh’ an ti.\nAn lakmi Bible bungcang cu (Luke 23:43), “Jesuh in cupa ih hnen ahcun, “Thu ka lo kam a si: Tuih sun ah keimah thawn Paradis ah na um ding,” tiah a ti. Mi tam sawn ih an zumdan ahcun a thih veten Pai hnenah a feh ti a si. Ziang asikhallen kan theihfiang theilo mi thuhla ahcun buai lo sehla a ṭhabik ding.\nKan theihfiang mi sawn, Jesuh cu kan sual aiah a thi ih nithum hnuah a thosal ti cu zum sehla Easter Sunday cu sunglawi zetin hmang ding kan si. (John 3:16) “Pathian in leilung hi a duhdawt zet ruangah a Fapa neihsun a pek ih amah a zumtu hmuahhmuah cu thi lo in kumkhua nunnak an co ding”.\nPyidawtha Doawknak Ih An Kaihmi PDF Cu A Kutzung An Tansak Hnuah An That


Hakha ah Nemhnget theih hrih lomi Bomb puak thawm vek a thang - Falam Online Media\nHakha ah Nemhnget theih hrih lomi Bomb puak thawm vek a thang\nMarch 27, 2021 Ni Hnem Sung\t0 Comments\n2021, March 27 zinglam nazi 4 hrawng ah Hakha Khuathar BOC le Innwa Bank kiang ah ziang ciah a si ti thei lo mi Bomb puak thawm vek a thang tiah theih a si.\n“Zinglei nazi 4 hrawng ah a si. A thawm kan thei cu kan lau tuk. Bomb a si maw! ziangbik a si ti cu ka ciang lo. Thawmvang a thang nak hi ralkap le palik umnak Innwa Bank kaing hrawng in a si. Zing kan tho hrawng ah ralkap le palik in a kiangkap hrawng zohhaalnak khal an nei” tiah mipakhat in a sim.\nTuzarh ni 2-3 hrawng in Chinram khua ṭhenkhat ah ralkap le palik an cangvai nasa cuang ih tuizing March 27 khalah Hakha, Bogyoke ziinpi le inn karlak ziin ih vak sukso pawl cu ralkap le palik pawl in an check ciamco.\nMotor, motorcycle le phone tivek tiang an check sak. Zinglam nazi 10 tiang hrawng khalah ralkap le palik pawl cun Inn ṭhenkhat luhhnawh in an check vivo.\nCutiih, ralkap le palik an cangvai nasatuk ruangah lamzawhnak ih hman mi thilri siseh, hriamhrei vekih hman theih mi pohpoh cu innsung ah ret lo dingin le Dothlennak ah hruaitu dinhmun ih tel pawl cu inn ah um lo dingin upa ṭhenkhat in forhfialnak an nei. (The Hakha Times)\n← Thla 6 mi nau pai lai raltlan Sui te in a hmuh ton mi a relsuak\nKa hnaṭuan Caan` mi le Mipi tuarnak cu TahṬhimrual an si lo – Mai Olivia YinHua Thawng Luai →\nFalam ih kaih khih tuar mi 7 pawl lak ihsin mi 3 thlah saal zo\nJanuary 28, 2022 Ni Hnem Sung 0


Theihter Saalnak - Chinland Today Media\nMarch 9, 2010 10:04 pm·0 comments\nHih thuhla pawl hi nan theih ciami le thutak nan theihmi sungah hngetkhohzet ih a ding ciami nan si ko nain ka lo theihter saal ringring ding. -2 Peter 1:12\n– Daanpeksaalnak 11-13\n– Marka 12:1-27\nJill Price ih thu hminsin thei daan cu Scientist pawl a lauter rori. 2006 kum ah Scientific Journal sungah thu a hminsin thei daan a ngan ih, “Mahte thu hminsinmi maksak,” a ti. Price cu cafang, number, thil thupi pawl le miphun dang ttong pawl a hminsin, ahleice ih zoh lo ngah ding a paih lo na’n a thei thotho. Kan dung kum 30 sungih a hmuhtonmi hmuahhmuah a sim thei ttheh. Ziangtluk ni le thla khal an hun sut tikah Price cun cuih ni cu ziang ni a si, cuih ni ih nikhua um daan, thawhhlam ah ziang a ei, TV ah ziang a hmu, zo thawn cumi ni ah an biak aw tivek pawl tiang ttha te’n a sim thei ttheh.\nCuvek ih thu hminsin theitu khal kan um ding. Curuangah kan tuah dingmi pelh lo te’n tuah suak dingah simtu kan ttul. Ahleice in thlaraulam ah pitling si dingin simtu kan ttul. Peter in cuvek kan ttulzia a thei ih a ngan. Hih thuhla pawl hi nan theih ciami a si ko nain ka lo theihter saal ringring ding. Khrih in fiangzet ih i theihter zo vekin ka thih hnu khal ih nan run ciinken ringring dingah ka ti thei tawkin ka zuam ding (2Peter 1:12-15).\nThu hminsin theinak ziangvek kan nei a si hmanah Bible thudik cu theihter saal cingcing kan ttul ringring. Nitin Bible siar ringringnak, a bur ih thuzirnak, kawhhran hnattuannak le cangvaihnak ih telnak in Pathian thutak tamsin theih theinak dingah mi a bawm.\nPathian Thu theihnak,\nA mah te in a ra lo;\nThinlung tlamtlinter dingin theihter kan ttul,\nPathian ih siter in duhmi.\nPathian Thu in na theihnak lo luahkhat seh,\nna thinlung lo uk sehla na lam lo hruai seh.


Hillary Clinton Le SFRC - Chinland Today Media\nJanuary 15, 2009 6:21 am·0 comments\nHillary Clinton Leh SFRC\nUS President hlun, Bill Clinton ih nupi Hillary Clinton cu Barack Obama ih Cozah tharah hna thupi pawimawh zet. Secretary of State dingih lakluh a si ruangah dan diktak vekin Senate Foreign Relations Committee (SFRC) pawl hmaiah a langaw terih. Hi pawlin Foreign Policy tamzet an sut. Hillary Clinton hi kumli sung US foreign policy dinhmun leh ruang ampi ziang tinkim tawlrel tubik a si dingih. US Secretary of State hi Foreign Minister vek ciahkhi an si.\nUS rampi cawimawi thiamtu leh khaisang theitu, US leh ramdang pehtlaih awknak ttha rualrem nak suakter theitu, Ramdang hotu Upa ih ttihzah tlakmi leh ramdang hruaitu Upa theihthiam rualpi ttha neithei mi a ttul ruangah mifim leh rinsan mi miropi an hril ttheunak asi.Hillary Clinton hin Condoleezza Rice ih ai a awh ding.\nHillary Clinton thusut tu Senator member 21 Senate Foreign Relations Committee hi kum 2004 President hril awk ttumih George Bush neh lotu, Democratic Party President Candidate John Kerry in a hoha. Senate Foreign Relation Committee Chairman ttuan laitu hi Vice President thar, Joe Biden a si ih. John Kerry hin a thlengding . Joe Biden hi Senate ah a zawnzawn in vawi 7 hriltlin a siih. Obama khalhi Senate Foreign Relations Committee ah member thotho a si ih President ih hriltlin asi hnu ah a bansan.\nUS Senate Foreign Relations Committee pawlhin Hillary Clinton hi US Secretary of State hna ttuan dingah an pawmleh pawmlo ding kanhmai tlawngkai ni nga ah khin vote lak asi dingih Senator John Kerry cun harsat nak umlo ih pawm hnget thei a zumthu a sim.\nHillary Clinton cun US Cozah tharah cun buainak a ummi ah ralkap cah nak leh biakrem awknak cu a rualran tei hman thiam a ttulthu a sim. US ram leh Cuba ram kum 50 sung peh tlaih awknak thalo khal remthatsal a tumthu sim’n America lawngin buainak leh harsat nak hi a tireh theilo ih Cu vek thotho in leitlun ramdang khalin America tello in buainak an remter thei lomi tamzet a umve a ti. leilung tlunih America pawimawh nak humhim dingah ralkap cahnak lawng hman a theihlo vekin ttongkam lawngih relfel theilo mi tamzet a umve a ti.\nIsrael leh Hamas pawl do awknak cu ni 19 a kim thlangih himi sungah Palestinian Minung 1,000 lenglo an thiih minung 4,500 lenglo in hriamhma an pu tiah Gaza sizung hna ttuan pawlcun an sim. Israel leh Hamas pawl do awknak ruangah Palestinian minung 90,000 lenglo cu himnak hawlin an tlansuakzo. Israel Special force pawlcu Gaza khawpi sung thukzet an lutzo ih. Hamas ralkap pawlthawn an pawncilh aw rerozo tiah thudawn asi. Israel raldo nak vanzam cun Gaza khawpi hi Bomb a thlak rero laiih. UN hnuaiih nauhak lam ngaihventu UN Committee On The Rights Of The Child an timi pawlcun Israel cu nauhak leh nunau thah mai hrehlo ah a puh. UN danbu sungih ummi dan pakhatah Do awknak ah hin nauhak umnak cu dimdawih ding timi a umih cumi dancu Israel khalin a lungkim ih a hmin a ngan mi asi.\nPalestinian sii zung Duty pawlcun mizan sun lawng hmanah minung 40 lenglo an thibet tiah an simih, Himi hmanah Israel pawlin nasa zetih an kah nak hmundang boruak an thei ban hrihlo lai tiah an sim. Himi cingin Hamas pawlkhalin Israel ram thlanglam cu Rocket in an kap rero ve ih. Israel ralkap pawlin an simnak ah mizan sun lawng hman ah Hamas pawlin Rocket 25 in Israel hi an kap tiah an sim . Israel khalin mizanzing ihsin vanzam in Gaza hi bomb vawi 50 lenglo an thlakve.\nHimi laiah rualremnak tuahtum in ramdang hotu pawlcu an buai rero. UN Secretary General Ban Ki-Moon cun West Asia a panzo. Egypt President Hosni Mibarak khalin mizan sunah Saudi Arabia lutin, King Abdullah thu a relpi, Hamas pawlin Ceasefire tuah an duhthei nak dingah Egypt cun saudi Arabia tanpi nak an beisei ih zum a si. Hamas thu puangtu, Sami Abu Zuhri cun hi do awknak a reh thei nak dingah Israel in an ralthuam an ret thluh hmaisak a ttulih Israel ralkap pawlcu an hnuhkir sal awk thluh a ttul ati, Cun Gaza pannak lamzin pikhal an awn sal a ttul tiah a sim.\nCumi laiah Israel Foreign Ministry cun, Hamas pawlcu thu relpi tlak leh thutiamkan nak neihpi tlak an silo an tive. Israel Defenca Minister Ehud Barak cun Hamas pawlin Israel Rocket hmangih an kah ringring mileh Ramdang ihsi ralthuam an lakluh mi an bansan lo ah cun ceasefire tuah theih asilo tiah a sim.\nPakistan leh India\nPakistan Prime Minister, Yousuf Raza Gilani cun Mumbai buainak thuhla ih India in Pakistan hnenih thil umdan a simmi cu thil felfai simfiang nak silo in. Thuhla theihter awknak menmen a si a ti. himi thuhi an ram National Assembly ah a simih. Prime Minister hmaisa Nawaz Sharif cun India in theihter nakthu Pakistan a kuatmihi rak ngaipawimawh ih rakruat ttha dingin a rak tiamzo ih.Thilsual titu misual pawlcu dan diktak vekih hrem dingin a rak tiamzo.\nAsinan PM Yousuf Raza Gilani cun India hnenih si an thudawn mihi thu ngaithlak ih ruahpi dingmi thupawimawh ziang hman Pakistan in India hnen ihsin a dawnglo a ti. Himi laiah British Foreign Secretary, David Miliband cun India External Affairs Minister, Pranab Mukherjee thawi thuthang latu pawl an kawmnak ah David Miliband cun Mumbai siimtu misual Lashkar-e- Toiba pawlcu Pakistan ram sungih um hmunkhuar an si ruangah Pakistan Cozah in a hawlsuakin a kai tengteng ding asi ticu British Cozah ngaihdan asi a ti. Lashkar-e-Taiba pawlcu Pakistan in an hrampi ihsin cimit ko tuah dingah British cun Pakistan cu a ngen asi a ti. External Afairs Minister Panab Mukherjee cun Mumbai siimtu misual pawlcu kaiih hrem dingah leitlun ramtin kimin Pakistan nawr dingin a sawm.\nCIA Pawl Hnen Ah US President Bush Thin Heng\nMazan sunih CNN ih Larry King in President Bush a kawmnak ah Bush cun Iraq a do sannak bikcu CIA pawlin Iraq in Minung tamzet thih theinak ralthuam ttihnung a nei ti ih thudiklo an sim ruangah an thin a heng tiah a sim. Larry King cun himi ruangah CIA pawl ih hnenah nathin a hengmaw? tiah a sutih Bush cun a lung awilo thu a sim.\nIraq in minung tamzet thihthei nak ralthuam ttihnung a nei tiah CIA pawlin Bush an simih asinan . himi ralthuam ttihnung hi tutinag khuitawk hmun hman ah hmuhding a umlo ruangah CIA pawlin Bush hi thudiklo an sim ticu a fiang tiah an sim.


Malaysia Ah Chin Miphun Hrang Henry vl Hmangaih Hnatuan A Thok - Chinland Today Media\nMarch 19, 2012 3:27 am·11 comments\nChin Christian YouthInternational (CCYI) ih vice president tuan rerotu Henry vl Hmangaih cun Malaysia ah Pathian le Chin miphun hrang pumpe ih ‘hnatuannak’ cu March 20,2011 ihsin a thok thlang ding.\nMalaysia ih Chin miphun zapi hrang 2011 ih dinthokmi MAC tlawngah Business management zirtu pawl hrangah Mirang tong le mirang ca zirh dingin, tlawngta pawl Pathian thu le thangthatnak hla thawn cawm ih tlawngta pawl cu miphun hrang rinsantlak an si theinak dingah sersuah vivo a tum. MAC ih principal Salai Biak Chawn cun ‘MAC hrangih hlawknak lawng si loin, mirang tong le mirang ca thiam ngaingai a duhtu Chin mino hmuahhmuah hrangah hlawknak a si tengteng ding’ tiah a ti.\nChin miphun hrangih ‘Academic Centre’ ah hitivek ih cangvaihnak a thok ding hi Malaysia ih mino hmuahhmuah hin hlawkpi cio ding, ahleice-in ram thumnak (USA) feh dingih timtuah rerotu nulepa, mino hmuahhmuah khalin hlawkpi thei cio dingin lamzin tuah a si ding tiah MAC principal hnen ihsin thu kan dong. Tui lai fang ahhin MAC principal cu USA ah a um ih, Malaysia ihsin USA feh dingih timtuah rerotu kum (16) tlunlam hrangah ‘Zirnak tha’ a hawl sak rero ti a si. Ziangahtile, Malaysia ih kum (16) tlunlam hrangah USA ah High School ih tlawngca zir peh dingin harsatnak a um theu ih, kum (18) tlunlam hrang ahcun a lakih tlawngkainak (tlawngca pitling zirnak) a um lo lawlaw ti a si.\nHenry vl Hmangaih hi ‘Chin-English’ Dictionary ngantu a si ih, Mizoram ah phun hra tiang ca a zir hnu-ah zirnak le midang ca zirhnak lamah experience tampi neitu a si. Philippine ram ah Master degree zir rero lai a si ih, tu ahhin final year a thleng. Thu le hla lam khalah Chin miphun cawmtu a si vekin, Pathian hnatuannak khalah mi tampi hrang hminsintlak le upat tlak ih pumpe awtu a si. MAC tlawng hi Malaysia ih ram sung phunsang tlawng pehtlaihtu le cuih tlawngin an zirhmi tlawngca le an pekmi ‘Certificate’ pawl ‘zirh ih, petu’ Chin miphun hrang on rero mi tlawnginn a si. A dinsuaktu Salai Biak Chawn cun tuni tiangah principal a tuan ih, Business management, Practical Accounting, Computer thiamnak a phunphun le Mirang tong & Mirang ca zirnak a si.\nPhunsang tlawng pehtlaihtu a si vekin tlawngkainak ding khalah ‘tlawng fee’ lak a si. Asinan, phunsang tlawngin anmai’ tlawngih an khuan zat hnakin 60% discount ngahnak a si ih, ahleice-in Chin miphun cu duhsak an si. MAC tlawng hi a kaitu pawl cu ram dangih tlawng an kai peh theinak ding, peh dan dingih theih tulmi pawl khalah ‘orientation’ pek vivo an si. Tu ahhin Business Management zir dingin mithar hrang a remcang hrih lo ding nan, Accounting le Mirang tong & Mirang ca zir a duhtu hrangah sangka on rero lai a si.\nEnglish Grammar le Speaking zirhtu ding ‘Henry vl Hmangaih’ khal Accounting zir ve dingin a timtuah rero. Ram dangih tlawng kai nawn lo dingih narak timtuah pang ahcun na dam sung hrang nitin ka um dan ding kha tu ihsin rel cia thei a si. Asinan, tlawng na kai peh ding a si ahcun na dinhmun cu ruahban loin a um thei. USA ah ‘Associate Degree ngahnak dingih tlawngkai peh a duhtu hrangah tlawngca zir ding an thok hlan ah ziangvek a zir hmaisa ta ding timi ‘Requirement’ tampi a um. Cuih subject (requirement) pawl cu Malaysia ih kan um sungah ziang maw zat zir thei a si ih, a rak zir zotu pawl cun ‘requirement’ hmuahhmuah zir bet tul loin College cu hmakhat te’n an kai thei theu ti a si.\nSource: MAC (Malaysia)\nLCF Crusade Speaker Rev. Hre Mang Malaysia Thleng Zo\non March 19, 2012 at 7:48 am\nA tha si.\nLungawi um e, Pathian in lam lo hruai vivo hramseh! Ram le miphun cawisangtu na si bangin si vivo hram…..\nDuhdawtmi Hnat’uanpi Rual Henry,\nMalaysia ah Chin mino le mipi hrang tithei tawk suah ih hna na t’uan tumtahnak ca ka rak siar levetein ka lungawi, thlacamnak ka lo neihsak. Pathian in na tumtahnak hmun ah lo thlengter hramseh. Chin miphun ih rinsanmi sinak co vivo hram tiah…\nMIPI RIAN LOIN PATHIAN KAN RIAN THEILO\non March 19, 2012 at 3:13 pm\nA va lungawi um ve aw!\nTo, Saya.Henry congrats for your new occupation.\nMirang Ca thufim cun tihin a ngan. Serving a man is Serving God , Pathian\nRawngbawl cu Minung pawl hrang ih tuan hi a si.\nMalaysia um pawl an vantha nasa, Pathian mihman le Pathian hriakthih mi in Ca lam siseh, Pathianthu lam siseh, Thangthatnak hlasak dan le Pathianthangthat hla mawi thawn a lo cawm in a lo bawm thei zik hi a va sunglawi ve aw! Pathian in Ropi tak in hmangseh\non March 19, 2012 at 7:40 pm\nUm!! na tha napin suahlaw.\nKan Chin miphun in na thahnemngainak kan lo mamawh a si hi.\non March 20, 2012 at 2:58 am\nDuhdawtmi rual le pi, u le nau,\nNan duhsaknak ca ka rak siar ih tampi lungawinak ka nei. Pathian sunlawinak le kan miphun hrangah tla kap khatte ih cangvaih theinak le thathnemnak a si theinak dingah cat lo in thlaza in rak campi bet vivo hram uh law.\non March 20, 2012 at 5:59 am\nSaya Henry,chin mipi hrang ih na pumpek awk dan cu a va sunglawi nasa ve aww. Bawipa’n na tumtahmi a tak in kimter hramseh. Kan chin mipi sawmdawl, cawisangtu khalah Bawipa’n lo hmang vivo hramseh.\non March 20, 2012 at 6:04 am\nNa ti tha tuk.\non March 20, 2012 at 7:25 am\nKaa ih miphun dudawt cu a ol te nan a tak ih tuan hi a har na pumpek awk nak hi a mak nasa hlawhtlinnak nei tu Pathian in lam lo hruai vivo hramseh .\nNangmah vek kan miphun in kan tul nasa\non March 20, 2012 at 9:03 am\nMalaysia um Chinmipawl hrangah fimnak meifar si hram aw!!!\nDuh vekih tlawngkai thei lo an tam tuk kha..//\non March 21, 2012 at 3:31 am\nLung awi um tuk aw!\nBawipai sun lawi nak ah cang hram seh


MISUAL KAIHNAK MITKHARH SUAKTHAR – Times Of Chinland\nChina cun an police pawl misual an kaih theinak dingah tin misual kaih theinak Mitkharh thar pakhat an tuahsuak.Hi mitkharh cun misual si dingih an zum mi pawl ih mithmai an zoh dingih misual an si le si lo cu a theimai ding a si.Hi mitkhar cun an zoh mi nu/pa ih hmin,biaknak,miphun le an dunglam thuhla pawl le an umnak khua pawl tiang a simfiang ding a si.\nTuah khal hi mitkharh hmangin China police pawl cun thupte milai zuartu mi 7 an kaingah zo tiah theih a si.Cun tui an hman mi misual kaihnak mitkharh hmangin ID lem tuahtu mi 26 khal an kaizo ti a si.Hi Mitkharh ih an hman mi technic cu LLVision tiah an ko ih a bang aw lo mi mithmai ting khat tiang a thei thei ti a si.culawng si loin milai pakhat ih sunglam mitha le misual a sinak cu minute pakhat sungte ah a zaten a thei theh ding ti a si.\nChina ih CCTV kiltu pawl ih an simdan vek a sile 2020 ah AI thiamnak hmangin CCTV Camera million 600 in an mipi an kil thlang dingih milai sukso veivak khal cekfel theh an si ding ti si.China Cozah in tuvek ih a thil tidan hi rammi humhimnak a si ko nan Politics ih thlir cun thu neitu pawl ih uknak daihrei dingih hman mi thilri vek ih hmutu khal an tampi ve.


Kachin Ramsung Ah Ziang Natnak Ti Thei Loin Naa An Thi Rero – Meifar\nKachin Ramsung Ah Ziang Natnak Ti Thei Loin Naa An Thi Rero\nAugust 30, 2021 admin Myanmar 0\nKachin State, Tanai Township, ShinBwayYang khua ih naa 8 cu ziang natnak ti theih loin an thi zo, damlo bese khal an um lai. August 25 sun ihsin an damlo thok ih rawl an ei duh nawn lo.\nCutin an kaa ihsin cilthli a suak ciamco ih an thi, naa thi pawl cu naa note lam hlir an si. Naapi pakhat a thi ve, cun naa fate 2 khal an damlo bese zet lai. Siivai an pe nan an dam thei cuang lo.\nShenyang khua ih ramsa sibawi an va ko ih zingzoinak anei rero lai. ShinBwayYang khua in hiti vekih siat an ton hi an veikhat tonnak a si, an khua kiangkap ih naa pawl cu an him lai. Ziangtin hman an um ve lo.\nTualsung mi pakhat in “Kan dung zarh ihsin an dam lo thok, naa fate lakah damlo an tambik. Naa pinu pakhat a tel, atir ahcun an cangvai paih lo. Rawl khal an ei duh nawn lo ih an lei a dang thluh, an kaa ihsin cilthli a suak ciamco ih an thi.\nAhmaisa bik ih a thi mi naa cu zianghman kan rak theih lo ruangah a sa kan ei thluh, neta ih thi pawl cu kan ei ngam nawn lo ih kan phum” a ti. 2014 kum ih cazin vek asilen ShinBwayYang ramsung ah innsang 2,130 zat an um ih mipum 11,453 zat an khuasa.\nFalam ah COVID-19 Mithi 1 Vuiliam (August 30, 2021)\nVolunteer Salai Van Lal Cem Bik In Hliam A Tuar


Cetlam Ṭhansonak le Huham Picang Ram Pawl Suahkehnak | VCTH\nCetlam Ṭhansonak le Huham Picang Ram Pawl Suahkehnak\nHome » Cahram » Theihkauhnak » Cetlam Ṭhansonak le Huham Picang Ram Pawl Suahkehnak\nBy vcth on July 19, 2013.\nCetlam Ṭhansonak le Leitlun Huham Cak Zet Ram pawl Suahkehnak [The Industrial Revolution and The World Superpowers]\nEngland ram saklam ih Stockton timi khua fate pakhat ah ka umnak hi kum 3 a luan thlang. Hih khua hi tuni England khua dang pawl thawn tahṭhim ahcun a farah zet. Asinan, tuhlan kum zabi 18-19 sungah Mirang (Britain) ih rak thokmi cetzung/cet ih cangvaihnak in a hung suakmiṭhansonak (The Industrial Revolution) ih hmainortu khua a rak si. Ram tinkim ih hmanmi tlangleng (Railways) a rak suaknak khua a si. Tuihhlan minung le rannung thazaang hmang ih hnaṭuannak kha cet tha hmang ih hnaṭuannak in a rak thlengh awkmi caan hi Cetlam Thleng-awknak (Industrial Revolution) ti’n an ko. Tuihhlan leiram neitu bawiphun (aristocratic land owners) kut tangih lothlo hnaṭuan daan, feudal sanlai ah ram neitu in a ram hnaṭuantu dingah, sal vekih a fialmi minung pawl ih lothlawh daan (serf), le sal (slave) daan pawl cu cemter tahrat in cet (machines), khua (cities) le cetzung neitu (industrialist) in a rak thleng/airawl.\nHimi cahram (article) ah hin Britain Industrial Revolution ih a hmual le ziangti’n leilung thar (modern world) a cangter timi thu ka ngan ding. Ziangti’n a thok ih a feh vingvo (progress) timi lawng si loin himi thleng-awknak a duh lotu pawl ih thuanthu hrekkhat khal ka ngan ding. Cun himi thleng-awknak hi leitlun ramdang ah a karhzai vingvo ih ram tampi in an rak duh lo. China, America, Russia le Japan ram pawl ah himi thleng-awknak duhtu/tumtu pawl le duh lotu pawl raal an rak do awk thu. Cun, Nitlaknak ram ah ramkhat le ramkhat zuam-awknak ihsin leitlun hmun tinkim an rak uk daan (Western Colonization), Thleng-awknak (Revolution) tinkim in thiisen a luangter, himi cetlam thleng-awknak khal a luat cuang lo, thiisen tampi a luangter thotho. Himi thleng-awknak ruangah leitlun huham neibik le lianbik (super-powers) ram pawl a suakter thu pawl ka ngan ding.\n1. Mirang ram ih Cetlam Tthansonak (Industrial Revolution in Britain)\nHlanlai Bratain ram ih Lothlawh le sumhnam rak zuat daan cu a tufang kan Laitlang ih kan hman rero lai vekin basic tools i.e. tuhmui tivek le minung thazaang hmang in an pum an rak cawm awk ve. Cetzung tampi ram sungih an din hnu ahcun, Lothlotu pawl khal minung tha hmang loin cet tha an hmang, an khua ah Lothlo nawn loin khuapi cetzung ah kai in hna an va ṭuan. Thir suahnak cetzung (Iron Industry), cet ih tahmi puanthan suahnak cetzung (textile industry) pawl an din suak. Ahleice in Steam Engine an sersiamnak ruangah ram hlapi khualtlawnnak (transporation), hmunkhat le hmunkhat pehtlaih-awknak (communication) le Bank hnaṭuan (banking) pawl a suakter. Tuhlan 1807 hrawngah khur laih (mining) in rangva (tin), daar (copper), thir (iron) le lung meihol (coal) pawl an rak hawl.\nKa umnak Stockton kiangkap khal ah mining in pum an rak cawm awk. An hawl suakmi coal pawl hmundang ih thiar le kuat thei daan dingah an rak buai zet. Leitlun ih Engineer hminthang pakhat a simi George St\nevenson cun culai ah Stockton khua le a kiang ih Darlington khua ah tlangleng zin a rak sak. Cun steam engine (lung meihol pawl meiling sungah ah ur in power a pek theimi cet engine) a sersiam ih leitlun ih hmaisabik tlangleng a rak tuah suak. A thoknak ahcun khur laih in an hmuhmi thir le meihol pawl an phur, cun minung pawl an phur. Himi hlanah zohman cakzet in le minung tampi hmunkhat ah a phur theimi thliri a rak um hrih lo. Tlangleng zin cu England hmunkip ah an sak ih 1860 kum ah, England ram ih khuapi hmuahhmuah cu tlangleng thawn feh thei a rak si. Cuti’n khuakhat le khuakhat pehtlaih awknak nei in sumdawnnak an rak nei thei. An cetzung pawl le Steam Engine pawl hlei ah sersiammi thil thar tampi (new inventions) an rak suahpi. Thuṭhimnak ah, Lawng (Steam ships), Lilawn (steel bridges), lekṭhik (electric) ṭhuam tivek pawl khurlai in an hawlmi thliri, cetzung in an suahmi thilri pawl thawn an rak sak ih an ram ih siipuazi (economy) a rak ṭha zet.\nZiangruangah Britain ram in himi cet lam ṭhansonak a thok? Ziangruangah Mirang in leitlun ram tampi an rak uk dah? tiin mitampi an sut tikah an fim cuang ruangah a si, ti’n an sim ṭheu. Midang hnakin an fim cuang ruangah a si lo. Catbang loin khurlai in thil mankhung an rak hawlnak, an hawlmi thilri pawl in thil phunphun suah in ram sung lawng siloin ramleng ah zuar daan an hawl ih paisa an rak hawlnak hi power an rak neihnak thutlangpi bik a rak si. An thil hmuh suakmi le sersiammi, an idea pawl ramleng ah an karhter ih sumdawng thiam in, an lennak le an sinak in mi an rak silhkhuh (influence) thei. Thil thar an sersiammi Tinbaw (Ship) le Steam Engine ruangah leitlun hmunkip ah khualtlawng in thilri lei le zuar (trade) an tuah. Hriamnaam ṭha (Meithal, Cannon) an rak neihmi in leitlun hmun tinkim ah mi an rak neh.\nCun an naingnganzi (political system) khal a si thotho. Siangpahrang ih thuneihnak kha riteek (limit) an tuahsak, mipi in zalen zetin thuruat theinak le thiltuah theinak (right) an rak nei. Cun acozah khal in pumpak suahmi ruahnak (idea) pawl kha long sak mai loin, pumpak in an coter tikah mi tampi paisa hawl dingah thil phunphun ruat in thil ṭhaṭha an rak suakter thei. Himi pawl ruangah Leitlun zate’n an rak uk thluh theinak a rak si. Tuni khal ah thil thar suahmi tinkim in kan society le politics a thlenghter thei (Every great new technology produces changes in society and politics). Himi steam engine le thil dangdang an rak sersuakmi pawl in trade unionism, khua thar din (town planning), Ram ukawknak thleng danglam (political reform), tlawng thar le democracy pawl a rak suakter ih hi pawl hi huham nei zet an si. Britain ram cu caan malte sungah leitlun thuanthu ah cak zet in a rak thleng aw. Lothlo hnaṭuannak ihsin cetzung hnaṭuannak ah a rak thlengh aw (Britain went through the fastest social transformation in history). Tuni Taluk ram ih a cang rero mi vek a si. Taluk ram khal tuni ah khawte lam ih Lothlo hnaṭuan pawl khuapi ah kai in cetzung ah hna an ṭuan thlang.\n2. Taluk le Bing Raaldonak (China and Opium War)\nBritain ram ramdang ah Trade hawl phah in ram khat hnu ram khat an rak uk vingvo. India khal 1815 kum ihsin a rak uk. Mirang pawl hi lakphak (tea) duh zet mi miphun an rak si. Tukhal ah an si thotho, ka hnaṭuanpi pawl nikhat ah khuat 7, 8 lai an in ringring. Taluk ram khal tea an rak in ve nasa. Cunah lai ah Taluk cun tea tampi a rak suah. Asinan Taluk cun ramleng ih minung pawl thawn zianghman pehtlaih awknak rak nei duh loin a sangka a rak khar ringring. Asinan profit hawl duh zet Mirang pawl cun cuih an lakphak pawl man ol tein laak in Britain ram ah thiar an rak duh. Mirang pawl in an rak theihmi cu Taluk pawl hi riit theinak sii (drugs) an duh zet timi a si ih cuih bing (opium) pawl cu Mirang pawl in India ram ah an ciing. A tawizawng in sim asile Mirang pawl ih riitthei sii pawl a thup te’n Taluk ram sungah an thiar in an zuar, an ngahmi Taluk paisa in Laphak (Tea) an lei ih an ram ah an kuat.\nTaluk mipi riitthei sii an rak cuaituk ih 1839 kum ah 12 million Taluk sii suaimi an rak um. Cumi lai ih Taluk ram uktu Qing siangpahrang pa in hi ti rori cun a cang lo ti’n Lin Zexu timi pa action laak dingah a rak fial. Lin cun Mirang pawl ih neihmi opium (tuni paisa in £160 million) a long thluh ih a rak ur thluh. Lin Zexu cu ram sungah hminthannak a rak ngah nain Mirang pawl ziang vekin an lehrul ding timi a rak ruat baan lo. Mirang pawl in kan tea hi ziangtluk in si an duh ih khui can tiang an feh ngam timi a rak ruat lo. Himi thu ruangah Bing (Opium) timi raal a rak suak. Mirang pawl ih Steam ship, meithal, cannon pawl cun Taluk pawl ih thing thawn sakmi Lawng, naam le thal pawl cu a rak neh. Ral cang hnu kum hnihnak 1860 ah Taluk ram cun a sungkhan ih Mirang hnenah cawhkuan tuni paisa in £2 billion le Hong Kong tel in seikkan khua panga a rak pek. Cuhlei ah Taluk cu a duh lo cingin Leitlun huap pursum leilawnnak (Global Economy) hrangah a sangka a rak ong thok.\n3. Bawiphun pawl kut tang ih Russian pawl lothlo hnaṭuan dan (Russian Serfdom)\nKum zabu 19 ah Russia ram sungih mi tam sawn cu bawiphun pawl kut tangih sal vekih lothlo hnaṭuantu (serf) an rak si. Serf pawl cu bawiphun (milian loramneitu) pawl ih niehmi le lei theihmi thilri an rak si. Bawiphun pawl ih neihmi leiram ah hna an ṭuan ih an ṭuanman ah rawl an pek. Bawiphun pawl in an thawi, an hrem ih harsatnak a phunphun an rak tuar. Russia ram cu 1547 ihsin kum 300 sunglai Tsar Empire in an rak uk. 1865 ih a cangmi Crimean War ah raal an rak sung. France, Britain le Ottoman Empire pawl in an rak neh. Himi raal an sung hnu in Russian siangpahrang Tsar Alexandre II in Russia ram cu Industrial power ah theng a tum. Cetzung pawl an tuahnak ah serf pawl nasa zetin an rak hmang. Serf pawl khawpi ah feh in hna an ṭuannak in khawpi ih minung tam sawn ah an rak cang. Asinan anmah te’n umnak inn tivek an rak nei thei lo.\nCumi laifang ah leitlun cangan thiambik pakhat a simi Leo Tolstoy khal in Russia hmanmi Serfdom system hi thleng a rak tum. Amah khal in inn tumpi, leiram kau zet, serf minung 200 a rak nei. A tawi zawng in kan sim asile amah pumpak (personal) in a neihmi harsatnak (zu le lawng-ka-sa suainak) pawl ruangah a nun sir awk in ka nun ka thleng awk a ṭul. Cun Russia khal a thleng awk a ttul timi zumnak a rak nei thok. Brutal industrialization (cetzung ih harsazet in hnatuan mi) le rural tyranny (lai lam ih siatvat nak thin lung thawn miuk daan) ih danglamnak hi ziangvek si ti hi a rak hawl suak duh ruangah a serf pawl hmunkhat ah a rak um. A serf pawl zalennak a pek hngai ih, a leilung neihmi hrekkhat pawl khal a rak pek nain, an rak duh lo. Ziangahtile Tsar in zalennak a pek hngai ding vekin thu a rak suak. Russia minung tam sawn ca kan siar thiam lo le hmai kan nor thei lo ding tiin a serf pawl ca a rak zirh thok ih 1859 ah a umnak area ah tlawng 15 lai a rak ong thei. Alexandre Tsar ih reform plan cu 1861 ah a rak suak. A plan ahcun a hmin lawng in serf pawl zalennak a pek hngai ih daan tampi an thlun ṭullai thotho. Lo hnaṭuantu Serf pawl lungawi lonak a rak suakih sandahpiah (demonstration) an rak tuah thok. Cutin duh lonak a karh vingvo ih Russian revolution (1905 & 1917) tiang a rak thleng. Anmah serf pawl cu ram thlengtu ah an rak cang.\n4. American Ramsung Buainak le American Cetlam Thleng-awknak (American Civil Wars and American Industrial Revolution)\nAmerican ram cu Liberty (zalennak, uktu tha lo ih sin suak nak) le Equality (bangrannak) timi ideals base in rak dinmi asinan serf hnakin daan sia sawnmi sal daan an rak hmang. 1800 ah thlanglam America ram ah sal (4) million hrawng an um. Russian pawl vek thotho in Mirang milian pawl ih lo, patpar lo (cotton field) le kuak (tobacco field) pawl ah hna an rak ṭuan. Man ol te’n thil an rak suah thei tikah America ram Economy hrangah a rak tha tuk. Thlanglam America ih Economy cu agricultural base a rak si. Saklam American ih Economy cu Industrial base a rak si. Southern states pawl in industrial thawn ṭhansonak an rak duh lo ruangah Northern lawng ah khua le khua pehtlaih awknak ding tlangleng zin pawl an rak tuah.\nAmerican president 11 nak James Polk cun America ram West Coast tiang a rak karhter duh ih raal an rak do aw. 1822 tiang ah Texas, Arizona, New Mexico, Colorado, Utah le California states pawl hi Mexico ram a rak si. American thawn do awknak in America in 1848 ah a rak laak thluh. Southern states pawl in himi ram thar ah sal daan an rak karhter duh. Asinan Abraham Lincoln le Northern states pawl in karhter an rak duh lo. America ram cu a lai in an tthen aw, sal duhtu, agricultural based economy southern states pawl le industrial economy based northern state ti’n a lai in an ṭhen aw. 1860 ah Southern states 11 cu America Union ihsin an suak ih anmah tein “Confederacy States” an dinh ih cuti’n American civil war a rak thok.\nRal a thok lam kum hnih tiang ah southern states pawl in an rak neh deuh, generals ṭhaṭha an rak nei ruangah le fighting spirits ṭha deuh an rak nei. Lincoln cun President a cang pekte ah sal daan a duh lo thu a sim, asinan amah in a rak hlon lohli tum lo, a caan a liam in amahte cemter a rak tum. Asinan raal an rak sung zik tikah southern states pawl ih an nun foundations le economy siatralnak ding duhsan in sal pawl luatnak a pek thluh hngai. Southern states pawl ih Economy cu sal parih hrambunmi a rak si. Cutiin sal pawl cu Union ralkap thawn Confederate pawl an rak do in an rak neh thei. Lincoln le Union cun tlangleng zin le thir tuahnak cetzung (steel industry) pawl an rak neih ruangah cat loin an ṭulmi hriamnam an rak suah thei. Southern cu sal um nawn lo hnu in hriamnam le paisa an nei nawn lo ih ral an rak sung. Industrial power America in Old system America cu kum 4 sung ral a do hnu ah a rak neh hlei ah daan sia zet si mi sal dan a rak cem ter.\nCuti’n America ram cu an rak kom aw thei saal hnu ah tlangleng in hmun tinkim an rak pehtlai awk. 1865 hlanah Missipi tivapi dunglam hnu tlangleng zin a rak tlang lo na’n ral a cem hnu 1869 ah cun East coast ihsin West coast Sanfrancisco tiang a tlang. Himi saknak dingah thir cetzung, locomotives, texitile industry, oil industry pawl an din suak. Cuhlei ah Mirang pawl vekin leitlun thil thar pawl tampi an suah ve. Thuthimnak ah type writers, George Eastman Brownie Camera, Alexandre Bell ih telephone, Thomas Edison ih lightbulbs le DC electric system and Nicola Tesla ih AC electric system le power stations tivek pawl. Cutin America cu 20th century ih a rak ra dingmi challenges hmuahhmuah do thei dingah thazaang a rak nei. Cuhlei ah, ramsung lawng siloin leitlun ramdang parih silhkhuh theinak (influence) an neih theinak dingah tim an rak tuah ve.\n5. Samurai Japan ihsin Asian Pacific Power ah\n1853 ah America cun Nitlaknak lam hoi-in Japan ah an va feh. Commodore Matthew Perry ih homi steam ship thawn Japan ah an va feh. Japan ih um pawl cun an steam ships vek an rak hmu dah lo tikah an mangbang zet. A hlat in an zoh ih ti parih rulhreng vak mi ah an rak ruat. Matthew Perry cu Japan acozah hnenah US President ih nganmi ca a pek. A ca sung ahcun Japan ram Pursum leilawnnak (Trade) hrangah na sangka na ong tul, Trade le Ral an hril ter. Japan cozah cun Taluk ram ah ziang a cang ti an rak thei tikah Trade tuah dingin an rak lungkim. Japan ram in ram ṭhangso pawl a dawi theinak dingah cetzung (industry) tampi an rak ong. Slogan thar an rak suah, cumi cu Dawiman in Thiltha deuh in suah timi “Catch up and Overtake” timi a rak si. Western ram ih mifim pawl an ram ah an ko, tlangleng zin an sak, telegraph lines an tuah, cetzung tampi an ong. Japanese Kimono ai ah suits le lukhum pawl in a rak thlengh.\nCuti’n Japan ram modernization lam ah a normi cu Samurai pawl in an rak duh lo. Kum 1600 Japan ram cu civil war an rak nei ih Tokugawa Ieyasu in Segigahara battle ah a dotu pawl a rak neh hnu ihsin Japan cu Samurai daan in kum 200 lai a rak uk. Cun Merji Restoration (restoring imperial rule) in an rak uk awk saal ih Taluk vek thotho in midang thawn pehtlaihnak an rak nei lo. Tom Cruise zuknung “The Last Samurai” in himi thuanthu a sim. Japan ram Industrial revolution a pom ih a ram modernize a tuah tum, Samurai in an rak duh lo. Samurai leader Saigo ih ralkap 30,000 a hruai ih Japan acozah a do. Asinan China vek thotho in Industrial Revolution ihsin suakmi meithal, cannon, mortar pawl in Japan Samurai naamte cu olte in a rak neh. Japan khal ah industrial revolution ruangah hlanlai an rak uk-awk daan a cem ih san thar daan modernization ah hmai an nor. Japan khal Mirang vek thotho in caan tawite sungah nasa zetin a rak thleng awk ih Asia Pacific ih huham neibikmi ram ah a rak cang. 1905 ah Russian thawn an rak do awk ih Japan in a neh. Tuhlan thuanthu ah Nisuahnak lam ram (Eastern) in Nitlaknak lam ram (Western) pawl a rak neh dah lomi kha Japan cun Industrial Revolution a cosaannak le a fehpinak ruangah Russian Empires a neh thei hlei ah Asia Pacific ih power neibik ram ah a rak cang.\n6. Africa Scramble (Africa ram pawl cuh-awknak)\nAfrica ih thuanthu cu America le Japan vek si loin an van a rak sia zet. Africa leiram cu a lian zetmi a si ih zo ih dai hrih lomi a rak si. British explorer Henry M. Stanley in Congo ram ih tiva hi Africa continent zate’n Pursum leilawnnak (Trade) tuahnak ah a ṭha zet ti’n ca a rak suah. Belgium ih siangpahrang Leopold II in a power ramdang ah karhter a rak duh ve ruangah Stanley thawn hnaṭuan a rak thok. Congo in hmun-um pawl thawn ṭuan khawm in tiva kiangkap ah Trade stations pawl sak ding a rak tum. Caan a rei deuhdeuh in local pawl a rak bum hngai. Ramneitu local Africans pawl laksawng a rak pek hngai, an umnak ram thawn thleng aw dingah. Cuih laksawng pawl cu local pawl in laksawng menmen ah an ruat, an umnak leiram thawn thleng awk a rak simi an rak thei lo. Cuti’n 1875 ah Congo ram (Belgium ram hnakin let 76 a tummi ram) cu King Leopold in a rak control ṭheh ih amah te’n King Sovereign of the Congo Free State ka si ti’n a rak ti awk. Zalen (Free) ti’n a hmang nain a lonmi leiram ah Africans pawl duh lo cingin hna a rak ṭuanter. An duh lo asile a that hngai, an kut a tan hngai, an khua a urkaang hngai.\nCongo ram cu vuiho (ivory), labar (rubber) le thing (timber) pawl suak ṭha zetmi ram a si ih Belgium ah a thiar, asinan mipi hnenah pek saal loin amah in a myat zate a rak laak thluh. Leopold-II nih cu Congo ah 10 million lai a that ti’n an zum, cucu tuihsan aw kam in cu Genocide a si. Amah in cu ka tuah hrimhrim lo ti’n a el nain, 1900 ah Belgium acozah in Congo ram cu acozah kut tangah an ret. Hiti’n a kut sungin laak theinak dingah Khristian mibur pawl (Christians groups), Thuthangca (news paper) le pumpak lungawi lonak (individual outrages) pawl in campaign tuahnak ruangah a si. Leitlun ih a hmaisabik tuahmi International Human Rights Campaign ah a rak cang. Asinan Africa cu Western powers pawl in an ram cu an cuh aw sinsin. Africa Continent sungih ummi ram zate in western powers (Britain, France, Belgium, Germany, Portugal le Italy) ram pawl in an rak uk thluh.\n7. Santhar Huham Cakzet Ram pawl Suahkehnak (Birth of Modern Super Powers)\nRam le ram, pakhat le pakhat zuam awknak cu leitlun daan a si. 1914 ah Britain, France le Russia in Germany le Austria raal an do awk, leitlun raal a rak si hrih lo. Himi raal cu a hmaisabik Full scale industrial war a rak si. Zo in raaldo a thiam sawn ti lawng siloin, zo in hriamnam ṭhasawn a suah thei timi zuam-awknak khal a rak si thotho, thuthimnak ah, vanzam, tanks, artilerry, mortar etc… America cu himi European buainak sungah a rak tel duh lo. 1917 lawng ah German Foreign Secretary Arthur Zimmermann in an thinlung a thlengter. Britain cu leitlun hmunkip ih a Siangpahrang uknak ram (Empire) ihsin thilri (goods) tampi a ram sungah shipping a tuah ringring. Germany cun Britain supply a chet duh ruangah unrestricted submarine warfare a rak thok ih Britain Lawng pawl lawng siloin American Lawng pawl khal tipithuanthum parah a rak siatsuah. Germany cun America a thinheng dingih raal ah a ra tel ve ding an thei nain, Zimmermann cun distraction plan a rak nei. A rak tum daan cu, Mexico in USA rak laak (invade) ding hi a si. USA ih Mexico ram pawl a rak lonmi ram pawl German bomnak in laak saal ding hi a si. Asinan, cumi ca cu British pawl in an rak kai ngah, America cu thinheng in raal sungah a rak lut ih Leitlun Ralpi voikhatnak (World War I) a rak cang.\nHimi a tummi khuakhannak (plan) cu a rak hlawhtling lo tikah Zimmerman cun plan dang a rak tuah. Ram tampi in an bur ruangah neh thei lo ding ti a thei. Cunah Russia kha raal ihsin suakter ding a rak duh. Cu milai ah Lenin cu Bolshevik (a revolution communist factions who wanted Russia out of WW1) movement a rak hoha ruangah thawng an rak tlak (exile). Lenin le a ho pawl in cu Russia raal ihsin cawlter an rak duh. Zimmerman nih cun Lenin bomnak a rak offer. Lenin cun Russia ram thlengh a rak duhtuk ruangah German paisa le bomnak laak in October 1917 ah Bolshevik Revolution a rak tuah suak ih leitlun hmaisabik Communist State a rak din ih minung 160 million ih uktu ah a rak cang. Cuti’n Russia cu WW-I in an rak suak. Zimmerman cu Eastern ah cu a rak hlawhtling, asinan America ih telnak in Germany cu raal a rak sung. 1918 ih raaldonak a rak cem tikah, leitlun stages parah huham nei le cakzetmi ram pahnih a rak suak, one Capitalist and other Communists. Kan santhar (modern) leitlun cu Empires pawl si nawn loin himi mass ideologies in uk a rak si thlang. Zimmerman cun leitlun ih cakbik ram thar pahnih a rak cangter. Lenin a thi hnu ahcun Joseph Stalin in Russia cu modern superpower ah a canter ih America thawn kum zabu 20th sung hmuahhmuah (Cold War) an rak do aw.\nIndustrial Revolution hi leitlun minung thuanthu thlengtertu taktak a rak si (The industrial revolution was the biggest story to happen to mankind). San hlun daan (class thleidannak, serf, sal le hlanlai daan pawl an a thiter in santhar nun a rak suakter. A thok tu bik cu steam engine ruangah a rak si, cui engiene ruangah tlanglengzin le tlangleng saknak ding ah thir, a fehnak ding ah coal pawl an tul in cui cetzung pawl a rak karh ter sinsin. Himi thleng-awknak hi a cawl hrih loin tuni khal ah a cang rero lai. Thuthimnak ah, China cun a hrekkhat ram pawl cu a thok khal kan thok hrih lo. A tlun ca ah cetzung thu pawl ka ngan tam deuh ih Agricultural a cem tinak a si lo, kan Lothlawh daan khal a thlengter. Tuni ah machines tum pipi thawn leitlun ih a ṭhang reromi population ṭulmi pe thei dingah daihcangzet (efficient) in hnatuan theinak caan ṭha industrial revolution in a rak pek.\nA fiangmi thil pakhat cu himi Industrial Revolution in ram fate takte a simi Britain kha Leitlun uk thei dingah power a pek. America, Russia le Japan pawl tuni ah huham (power) nei zetmi ram an rak sinak hi Industrial revolution an rak pom ruangah a si. Industrialization cun minung living standard a rak sangter, kan khuaruahnak le kan tikcu caan hman daan pawl tiang a rak thlengter ṭheh. Asinan ol tein a rak thleng aw lo, milai nun tampi ih nunnak liam in thisen nasa zetin a luang hnu lawng ah a rak thleng aw mi a si. Thuhmaihruai ih ka sim zo vekin leitlun ih thleng-awknak tampi in thiisen tampi an luangter. Taluk ram ih Bing raal Opium war, American civil war, Japan acozah le samurai pawl do awknak, Western ram pawl an thazaang zuam awknak, Africa ram an rak uknak ruangih mithi pawl, Russian revolution, pawl tla hi himi industry revolution ruangah a si.\nJoseph Stalin in Russia ram Agricultural based ihsin Industrial Power ah a thlengternak le Mao Zedong ih “The Great Leap Forward” programme ruangah milai thawng tampi (millions) in an nunnak an liam. Cun miring pawl cetzung ih an rak tuan nak ah harsatnak tam pi an rak tong. A ṭhatblam pan in a cawl thei hrih lo vekin siatnak lam khal ah a cawl hrih cuang lo. Tuni ah kan hmuhmi Africa ih ramsung buainak (civil war), nauhak raalkap (child soldiers) le tapung (rebel) pawl ih mipi an hrem, an kut an tanmi daan pawl hi anmah te’n ah phuahmi thil a si lo, himi industrial revolution lai ih Western powers pawl ih rak hmanmi daan pawl an cawng mi a rak si. Industrial revolution cun kan leilungpi ih hmuihmel nasa zetin a rak thlengter, asinan thleng-awknak dingah a man sangzet an rak pek.\nOne Response to Cetlam Ṭhansonak le Huham Picang Ram Pawl Suahkehnak\njoseph hram nei lian September 6, 2013 at 5:58 pm\nKa lung awi na Sa Thu tam pi taimak zet Leh paisat tam pi cem ih na rak ngan mi ka rak sir ngah ve ih,pathin in tui hnu khal ah lei tlun Thu kan laica ih ngan thei dg in mal lo sawn vi seh.


BANK PAISA ONLINE IH RUTU KAWL NU – Times Of Chinland\nBANK PAISA ONLINE IH RUTU KAWL NU\nFebruary 17, 2018 Times Of Chinland G K 0\nMandalay Ramthen Mandalay ih KBZ Bank(46) ah February ni 13 zinglam nazi 10 hrawngah Mobile Banking Password cu ru in Bank ih paisa rutu cu No.8 Police Station in an kaihngah thu theih a si.Kum(32) mi Naig Myo Swe cun KBZ Mandalay bank Branch 46 ah account a ong ih paisa thun dingin a rualpa Khai Lin cu Bank ihsin rak hngak dingin a phone.\nBank ahcun Khine Lin thawn an umlai ah Ma May Madi Lwin cu an tong ih Bank ahcun paisa ting 13 cu an thun ih Bank in an pek mi Mobile Banking Password cu a angki sungah thun in Ma Madi Lwin cu a Bike Petrol thun in a pial ih Naing Myo Swe le Khine Lin cu inn lam ah an tlungsal.\nzanlam nazi 1:6 ah Bank ih a va thun mi ting 13 cu Phone No.09-25xxxxxxxxx ih thun a si zo thu Message a luh ruangah Bank ih an pek mi Mobile Banking Password cu a zohsal ih a um nawn lo ruangah Bank ah fehsal in a va sut.Bank cun Ma Madi Lwin ih account ah thun a sizo ih Ma Madi Lwin in a suah khal an suahzo thu an theih ruangah Police hnenah heknak an tuah ih kaih a si.\nLAWNGTE NA PAR TO IH CAWHKUAN TONG\nZUALKO : US IH UM CHIN NAUHAK KUM 8 MI ACCIDENT IH THI


Israel le Iran Do Aw Ngaingai Thlang Ding - Chinland Today Media\nSeptember 23, 2012 7:34 am·0 comments\nIsrael le Iran ram karlak ih buainak cu a ra thleng taktak thlang ding a si tiin Iran hotu lu Revolutionary Guard cun a phuang lang. Ziang tikah, khawitawk ah hi ralpi a suak ding ticu kan rel theilo a sinan a thleng ding a si tiin General Mohammad Ali Jafari cun thuthang latu pawl hnenah a sim.\n‘Israel pawl cun kan pahnih ih kan hmaiton awknak dingah raldonak neih tengteng ding an duh. Khawitawk ah ziangtikah ti cu kan rel theilo. An khawruahnak hi at pitawp a siih anmah zirhtu (US) hotu pawl hin an kham lo maw si, tiin Tehran ih ralkap thilthuam pholangnak an neih nakah a sim thei.\nIsrael pawl hin Iran pawl ih nuclear cahnak an tuahmi pawl hin an ram Israel ti cimitnak ding hrangah tuahbetnak an nei rero ih an thil tuahmi pawl phuanlan lonak an neih ahcun tui Middle East ti buaitu an si tiin an rak ti ve. Asinan Iran pawl cun an thilneihmi hi nuclear cahnak pawl cu remdaihnak, mipi buainak ticemnak ih tuah mi a si tiin an rel ve ih an thilthuam neihmi pawl khal UN nuclear hminsinnak ih theihpi mi le UN Security Council pawl ih zohpi mi a sitiin an rak ti ve.\nIran in Israel Kum 25 Hlan ah Cimit Ter Tum\nIran Do Nak Ding Thu Ah Israel Ram Hotu Pawl An Lung A Rual Lo\nIran In US Mawngtu Nei Lo Vanzamte Kapsiat


Rohingya Buainak A Sosang Sinsin ; Mi 100000 Harsatnak Tuar - Chinland Today Media\nSeptember 7, 2017 8:11 am·0 comments\nKan ram Myanmar rampi ih a buaipi mi le tufang UNO tiangih an ngaihven mi, miphun phunkhat sicing siih umnak hmunhma neilo, Rohingya, Muslim pawl le Budhish pawl karlak ih buainak cu niam lam pan lo in a sosang sinsin. Ni 10 sung buai zonak ah mi 100000 lenglo vansang lam in an um tiin thuthang don a si.\nTlunvan ihsi leilung zuknak (satellite) ih a zuk dan ahcun ni 10 sungah Rohingya pawl ih umna khua 10 lenglo an urkangfaisak thluh ding tiah zum a si. An urkang mi ah inn 700 tluk a si ding an zum.\nUN pawl ih an zum dan ahcun hi buainak ruangih Bangladesh ramriih tang Rohingya pawl hi mi 30000 lenglo an si ding an zum. August 25 tiang ih harnak tuar Rohingya, beunak hawl le harsatuar mi 73000 an um titla in a hminsin.\nTui an buai reronak hmun bik cu Rakhine ramkulh nitlaknak lam ah a luar hleicebik. An buainak bik cu sakhuanak thu ih remawklonak le rammin sinak pek an silo mi thu pawl a si.\n2016 ah nasa ngai tein an rak buai ih Rohingya miphun 85000 lenglo pawl Bangladesh ram an rak tlan suak dah zo. Bangladesh pawl in hi Muslim sakhua biaknak a kaihngettu Rohingya pawl hi a ram mi ah a cohlang thei velo ih, umhmun le humhimnak khal a pelo. 2012 ihsin Kan ram Myanmar sung khalah buainak na menlo neiin an buai thok.\nMyanmar rampi khalin Rohingya pawl cu Myanmar ram mi sinak a pe cuanglo. Hitiih rammi sinak neilo veve dinhmun ih an um ruangah umnak ding mumal neiloin Myanmar le Bangladesh ramri tlang le tiva kap pawlah an um.\nKan Ramsung Buainak Ruangih Tlan Long Let : Mi 130 Thi


Falam Bible Daan Bu Pa 5 Suah Ding Thu In Mino Pawl A Cok Phur - Chinland Today Media\nFalam Bible Daan Bu Pa 5 Suah Ding Thu In Mino Pawl A Cok Phur\nMay 6, 2015 1:07 pm·0 comments\nBibles International Myanmar Society (BIMS) pawl ih tawlrelnak in Falam Bible bu kim suah dingin timlamnak a um. Hi thuthawn pehpar in Dr Sui Lian Mang in Chinland Today ah Thuthlung hlun Bible bu 5 pawl tisinnakah suah a si ding thu a than. A Bible lehdan thu, a sung ih O le Aw le a thuhla pawl ah ziangvek a si ding timi ruat in Chin mino pawl cun fakselnak le an ruahnak pawl rel in a cok phur zet.\n‘Kan Chin ṭong in Holy Bible suah a si zik thlang ih, ziangkhalle sĭnnak ah tiin Dān Bu pa 5 (Semtirnak, Suahlannak, Puithiam Hnaṭuan, Mipumsiarnak, Dānpeksalnak) hi suah hmaisa a si. A siar paihpaih hnenah alakih pek a si ih, a ṭong fehdan ṭhasin siseh, ṭongkam mawisin le ṭhasin siseh, culokhal hiti deuhin teh, khati deuhin teh a ṭha lo maw tiih in faksel le ruahnak in pe hram dingin ka lo ngen a si. Cun mi dang khal siar le fakselnak tuah dingin hih Dān Bu Pa 5 hi pe dingin le fawrhsin dingin ka lo ngen duh fawn.’ Tiin Dr Timothy Sui Lian Mang cun Chinland Today Media Facebook groups ah a thlah.\nA sim bet nakah ‘Tuih kum sungah consultant thawi cek hi ṭheh thei tum a si ih, 2016 ah Quality Check khal Consultant thawn buaipi a si hrih ding. Cule 2017 tal ah cun Holy Bible pi sŭt thei si thlang sehla tiin hmuitin neih a si.’ titla in a sim tel.\nHi an suah mi Daan bu panga pawl hi a lak in a duhduh pawl hnenah pek a si ding thu khal a sim tel. Ngah a duhtu le ngaihven duhtu pawl cun a mah Dr. Sui Lian Mang hnenah le Bibles Internatinal Myanmar Society pawl hnah ngaihven theih a si thu khal Chinland Today Media hnenah a sim.\nTui an leh mi pawl hi King James Version le New King James Version ihsi leh mi an si.#\nKorea zuknunglem le Kristian innsungsang


Duhdawtnak Ih Neiaw Maw, Nulepa Ih Duhmi Nupi Pasal Nei A Ṭha Sawn? Mi Tam Sawn Cun Nulepai Duhmi Neih An Ti – Meifar\nDuhdawtnak Ih Neiaw Maw, Nulepa Ih Duhmi Nupi Pasal Nei A Ṭha Sawn? Mi Tam Sawn Cun Nulepai Duhmi Neih An Ti\nKan Chin nunphung ahcun fala le tlangval an duhawk hnuah an neiaw ṭheu, asinan khuahlan kan pilepu san ahcun nulepai duhmi, lungkimnak lawngin nupi pasal an rak nei ṭheu. Leitlun ram ṭhenkhat ahcun duhdawtnak ih neiaw aiin nulepai duhmi sawn nupi pasal ah an nei rero lai.\nHimi thuhla an zingzoinak ah nulepai ih duhmi nupi pasal nei hi a ṭha sawn titu an tam. Nulepai thulung cu thlasuah conak an rak ti vekin nulepai duhmi nupi pasal nei cu thlasuah an dong hleice an ti.\nCun an zingzoinak ah duhdawtnak ih neiaw aiin nulepa duhmi nupi pasal nei pawl cu an ṭhenaw mal sawn, duhdawtnak ih neiaw fala le tlangval pawl cu a rei hlanah an ṭhenaw cingcing ti an hmusuak. Minung duhdawtnak cu sersuah a theih, neihawk hnuah duhdawtnak cu a parsuak vivo thei tin an hmu.\nNulepa ih duhmi nupi pasal nei pawl cu an umtlang rei tikah duhdawtnak a parsuak vivo, thlasuah an co ruangah an duhdawtnak khal a hngetkho vivo. Asinan, duhdawtnak ih neiaw pawl cu an umtlang rei tikah an duhdawtnak cu a cuai vivo ih harsatnak phunphun an tong ruangah an ṭhenaw.\nCun duhdawtnak ih neihawknak khuatlang ah nupa sualnak a tam sawn ṭheu an ti. Nulepa cun an fale hrangah thilṭha bikin an tawlrel sak ṭheu, fale pawl aiin nulepa hi an fim sawn, hringnun khalah hmuhtonmi an rak nei tam sawn ruangah an thulung cu a ṭha sawn ti an thei.\nDuhdawtnak Ih Neiaw Maw, Nulepai Ih Duhmi Nupi Pasal Ih Nei A Ṭha Sawn? timi thulu ahcun kannih Meifar cun ruatnak kan nei lo, nangmah in na thei sawn ding ti kan zum ih comment ah in rak sim hnik…\nA Tlangval Ih Nu A Thi Ih A Tlangval Cu Umngaihnak A Thei Lo, A Tlangval A Seherh Tuk Ruangah A Pa Thawn An Neiaw\nPDF Pakhat In A Nu A Phone Ih “In Kap Ngah Ih Ka Tlan Thei Nawn Lo” A Ti Hnuah >>>


NA ZANGFAH VE MAW? – Times Of Chinland\nFebruary 4, 2018 Times Of Chinland World 0\nJeric Aquino Trestre timi pa pakhat ih zuk cu tulai Social media ah a lar ciamco ih a hmutu pohpoh cun an lainat in an zangfak nasa.Aquino cun a fanute Operation tuahnak ding hrang a khawl mi pianawi tete cu a siar rero lai hmuh a si.A fanute tuamhlawmnak ding hrang sumpai an nei lo ruangah a tuansuak mi sungin a hlei mi pianawi cu a khawlnak a si.\nA fanute Esang cu Sizung ihkhun parah hmuh a si.Esang pa Aquino cun a khawlkhawm mi pianawi cu thinsau ten siarin a fanute khuainak ding hrang a daih pei maw tiah a khawruah harzet.A fanu Esang hi Biliary Atresia timi nat nei in hi nat hi thin le hnik nat phunkhat a si ih hmuh ding a malzet.A fanute cu khuai lohli a tul ih a nu le pa in sumpai an neih lo ruangah tutiang ret a sinak a si.\nHiti a fanute khuainak hrang sumpai a siar rero cu Jenny Sumalpong timi FB Account neitu cun a tarsak veten bawmtu ding an neicih.Hmuntin ih amah zangfahtu pawl cun sumpai an tithei tawkcio an pekhawm.Tuah a fanute khuainak ding hrang sumpai a daih rori in an nei maw ticu thuhla theihbetnak a um hrih lo nan sumpai a daih an neih veten India ah feh in an khuai ding tilawng theih a si.Neta lam ih update mi zuk ahcun a fanute malte a ziaum deuh cu hmuh a si.Anmah hi Philipines ram mi an si.


Chin State Ṭhansohnak Ding Hrang - Chinland Today Media\nNovember 13, 2013 1:06 pm·0 comments\nKiangkap thansohnak lam ih tla sezettu Chin state hrangah fimthiamnak, harhdamnak, lamzin, lilawn tuahthatnak ding hrangah India in kum 5 sung a bawm dingih kum khat ah 5 millions a pe ding.\nKum 5 sung hrang bomnak ding sumpai cu rampi kut sungih ngah thluh asi zo thu Ramri Daiyinthar miphun thangso vuankyihtana office ih bawibik (နယ္စပ္ေဒသ တိုင္းရင္းသား လူမ်ဳိးမ်ား ဖြံ႕ၿဖဳိးတိုးတက္ေရး ဝန္ႀကီးဌာန႐ုံးအဖြဲ႕မွဴး) U Ye Naing cun The Voice ah a sim. Cun, tui kum sung hrangah $ 2 millions Chin State in a hmang zo tiin asim bet fawn. Cui’ hlei ah tlawng cazir nak, harhdamnak sizung, pawl hnakin Lamzin, Lilawn tuahthat hmaisat asi ding. Tu ah lilawn tuah rero zo asiih 50 % tluk theh zo asi, hnatuan thehcia mi zoh thlun in (a thu ih zir in) siannak paisa ngah/suah thei ding asi thu a sim bet.\nCuti bomnak ding hrangah India cozah cun sumpai direct kai in ramri Ziya vuankyihtanah ruahrelh in tuah dingmi pawl cu contractor pawl le tender pawl ih an tuan ding thu, Chinram cozah cun hnatuantu pawl hnen ah atha theibik ih tuah asi theinak dingah kil dingih thuanvo aneih thu khal State Security le Ramri Ziyavuankyihtana Bohmukyi Zaw Min Oo cun asim.\nHitiih bomnak ruangah mulun tlawng 11, khawte lam harhdamnak htanah tthen 9, Billy lilawn pathum le kapathir hri ih tuahmi lilawn pahnih cupawl tuahthat asi dingthu khal Chin State cozah ihsin theih asi.\nRef. The Voice Weekly | Salai Chinsuh


Kan Pathian Biak Khawmnak ih Thleng Tul Mi Pawl - Chinland Today Media\nKan Pathian Biak Khawmnak ih Thleng Tul Mi Pawl\nJune 22, 2015 11:06 am·0 comments\nKan Laimi kawhhran tin ah thusim thiamnak talent dong lo lawlaw khal, minung le minung tilungawi duhnak ah caan kan pek aw rero ruangah Thlarau Thianghlim hnatuan kan dal vek tluk asi ti’n thinnomlonak ngan sehla thathnemnak a suahpi ciamco ding si lo.\nLaimi kawhhran tampi ah Pathian ti lungawinak hnakin member pawl ti lungawi ding thupi sawn ih ruat tu kawhhran tampi kan um zo tivek thu, bulpak hmuh daan a sangsang ten Bible bungcang thawn ngan sehla, hivek cangantu cu amahteh mifamkim ah maw a ruahawk, ziangce saw a si tivekin, ka cangan siartu pawlin in camriam rero lala ding fawn.\nCuruangah mitsing phah cing thawn Laimi kawhhran zarh khat ah veithum lai kan khawm ih cumi kan khawm caan ih thil tul lemlo, tuah tengteng tul vekih kan tuah thotho mi pawl cu ka ngan thotho ko ding. Kan Laimi kawhhran tam zetih ka hmuh tonmi pawl asi’h kawhhran tin a bangawk lo vekin tullomi ka ngan ngah mi tla a um hrimhrim ding.\nKhawm Program Kaitu\nAmah hi, khawm caan ah Pathian thinlung takih kan biak ngah thei nak dingah in kaihruaitubik a si.\n‘Tui ara khawmtu pawl hi Pathian duh ngaingai pawl nan si. Inn ah daiten nan to men thei nan, khawm nan hril sawn’ tivekih lomawk a tul ringring lo.\nKhawm lo pawl demnak le khawm lo pawl cu Setan mission hnatuan vekih sim khal caan kaitu ih tuanvo asi lo.\nKhawm in hruaitu dingah ti’n Bible siar hlan ih tong khal tong hleifuan deuh asi thei. Khawm hruaitu cu, Bawpa Pathian Thlarau Thianghlim sawn a si.\n‘Chairman le chairperson tuan ih tong tam tuk cu a mawi lo zet nan, malte ka sim ta duh mi cu’ tivekih tong deuh ringring khal a mawi ciamco lo. Program felten a kai ding kha a tuanvo ngaingai sawn a si.\nProgram kaitu in, Bible a siar tengteng ding ti khal a um lo ih, a thoknak ah thla a cam tengteng ding tinak khal a um cuang lo ruangah amah le remtidan ten a feh pi thei.\nAsinan, program kaitu cun felten a tong ding. Fiah zetin a tong ding mi cu thil mawi le tha a si. A taw hman thang lo in a tong ding a silo.\nProgram kaitu ih um daan mawi le, a tuah tul mi dang pawl nan kawhhran ih zirin nan ngan peh vivo thei. Cun nan kawhhran ah nan sim in nan zirhaw vivo thei a si.\nMipi Hla Hruaitu\nMipi ih hla thiam lemlo mi, hla hruaitupawl ih thiam mi lawnglawng sak uar ding a si lo. Mipi ih thawtmi le uarmi hla hril thiam a tha.\nHla hruaitu cu mipi hrangah hlasak nuam ding ih hruaitu an si ruangah, an hlasak daan ah zoh mawi , um dan mawi le an hla hruai daan ah mipi luangkuai zawng asi tengteng ding asi. Cucu, Pathian ih lungkim zawng khal a si ding.\nAn hlasak mi cu hlabu le projector zoh lemlo khalin an sak thei mi asi ding. An mai nuam tizawng siloin mipi in Pathian thinlung takin an biak ngah theinak dingah hla hruaitu an si.\nThlacam nun neih lawng siloin, Pathian thu ah nasaten an ciahawk neh a tul. Baan an phar daan ah, ngam lemlo vek, ngam aw ter deuh vekin an phar zuakso ding a silo.\nThlarau khat tuk vek khalih cangvaihawk ter ding asilo. Baan phar dingin Thlarau in a fial lo ahcun phar awk ter ciamco lo ding. Nunnak le thinlung ih Pathian ih a langter lo mi leng ah cangvaihawk ter ciamco a tul hran lo.\nAwnmawi tumtupawl khalin, mipi ih ngai nuam duhtawk fangten awnmawi tum ding asi. Hla hruaitu in mipi “ding” dingin a fial a tul lo, cun laam ding le khir ciamco ding khalih a nor a tul hran lo.\nHla hruaitu pawl cun nan kawhhran thlarau level le an duhdan nan thei sawn ding ruangah, ngai nuam duh tawk ten, mipi khalih ei ban cin ten nan nan cangvaih ih nan hruai thiam tikah thlarau khal nan hnen ah a um duh sinsin ding tiin ka ruat.\nThil dang hmuahhmuah hnakih a thupibik mi cu Pathian thangthat nan si. Mipi tiphur men ding asilo. Nan hlasak mi le nan Pathian nan sunloihnak kha Pathian ih cohlan tlak a si ngaingai maw timi sawn nan ruat ding a thupi.\nMipi warning pek zawng in maw, lungawilonak lang zawng in maw, asilole, ngiofio zawngin thu a than ding asi lo.\n‘Hmai zarh, zo si sermon tu ding’ tiih nan kawhhran member pawl nan suhawk celcel lonak ding ih thuthantu na si vekin, mipi ngai nuam le lunglut zawngin a than thiam ding a si.\nThuthan hlan ah tidaan kel nei ringring a tha lemlo. Thimnak ah, a mitkharh veithum hrawng a tham ta, asilole a taikhap a tuah ta ding, cumi hnu ah thu a than tivekih tidan ziaza mawi lo neitu si a tha lo.\nThuthan a tul tuk lo ahcun ding ringring ding ah a neihaw ding asi lo. Nepnawi le thupi hleice pawl a khaikhin thiam ding asi. A tul lo mi thantu asi lo ding.\nThuthantu ding cu tong felfai le tong daan mawi thiam a si deuh ding. A tul mi lawnglawng thantu asi ding.\nMeeting ngan khum dan vekin a than ding asilo, mipi ngai nuam ding le hngilh thei lo dingin a than thiam ding a si.\nA thuamawk daan le a tong daan ah upat le lun tlak mi asi ding.\nNan kawhhran ih zirin nan thuthantu um daan mawi le mawi lo nan rak zirh in, nan sim aw vivo bet thei.\nA Hlu Lak Caan\nA hlu kan lak tikah, hla kan sak mi cu a hlu hla tengteng a si ding timi a um lo ih ruangah a hlu khawn lai ah ziangvek hla khal sak a thiang asi. A hlu lak lai ih hlasak tengteng ding mi tiih hla phuah khal a rak um hran lo.\nAsinan, tuini tiang cu a hlu lak phah ih sak ding awm zet le mawi cu ka hril ih thilsual a si lo. Thiltidan mawi le ngai nuam zet khal a si. Asinan, a hlu lak lai ah a hlu pek hla lam deuh hawizawng sak tengteng ding timi vekih ruah ding cu asi cuang lo.\nZapi Hrang Aiawh Thlacamtu\nKawhran tampi ah zapi aiawh thlacam lole special ih thlacam tivekin kan hmang ih Moses in a mipi hrang a thlacam maw kan zir ka thei ciah lo nan thiltha ah kan ruat mai ke.\nZapi aiawh thlacamtu hin sau tukin a cam tengteng ding ti khal a um lo nan, kawhhran sung ih activities zaten a cam theu tikah thilsual cu asi lo nan, sam tengteng dingah kan ruat deuh thlang in ka thei.\nCule biakinn sungih thlacamtu pawl hin, Pathian hnenih cam hnak ai in, mipipawl in ziangtin ka thlacam an ngai pei timi lungput thawn thlacam a tam deuh tikah thlacam a mawi duh zet. Asinan, Pathian ih cohlan ding asi pei maw timi cu zohman ih theih asi lo ding.\nZapi aiawh thlacamtu hin thlarau mi durdo tukin a cam ciamco khal a tul lo. Asinan a cam thei hniahno ahcun a tha tuk famteh! Amahlawngte, zapi hrang thlacamtu in sau tuk cam dingih a ruahawk ding hi cu thil tul a si lo. Pathian ih pom le cohlan tlak ding sawn kha ruat hlang sehla!\nKan Laimi kawhhran dinhmun ahcun thusimtu ding hi hril hleice neiloin, theipum seuh ih seuh awk le pekawk zuatzo men a si hrih. Sermon tu tamzet in Pathian thu siloin thu nepnawi menmen an rel tam sinsin tikah ralrin tulzetin ka thei. Thuthangtha sim ding kan sivekin, kan thuthangtha sim ding mi hi cu felten Bible zohrawn in Pathian hnen khalah dil cio sehla a tha ding.\nTestimony khal silo, bulpak thu tampi rel, cun thupi thawn pehpar aw lo lawlaw khal, a rem daan daan ih sim vivo tivek kan hrial deuh cu atha ding. Thusim kan thiam lo tuk hman ah Bible thu tam deuh ih sim le rel cu zuam hrimhrim ding mi a si.\nKhawmtu pawl hrangah ziangmi kan sim ngah ding timi le ziangmi kan zir ngah ding timi tal cu thuthangtha simtu ding cun a nei tengteng ding a si. Cuvek a neih thei lo ahcun a sim lo hman a tha deuh ding.\nMipi Hla Sak Zawn Lo\nHla hruaitu le pastor pawlih an sim theu mi cu kan kawhhran mipi hlasak lo ih mi zoh keukeu men minung an tam tuk an ti theu. Hla hruaitu pawlin thawzetin hla an hruai lai ah mipi hlasak zawn duh lo, rak ding ziarziar men hmuh cu zo hrang khalah a nuam lo ding.\nMipi pawl ih theih dingah, Pathian thangthat dingin biakinn ah kan feh ih hlasak zoh ding le program thlir men ding khalin kan feh mi a si lo ruangah Pathian thangthat in kutbeng le thangthat hla sak ding cu zo cio ih tuah ding mi awm mawi asi.\nKum 3 Hnu ah Lal Par Mawi ih Pathian Thangthatnak Hla in Ka Lung I Tho Ter Sal\nFacts of Falam (XXVIII)nak\nThuphan Veikhat Sim Sankhuk A Daih Maw?


Mayweather in Manny Pacquiao Thawn Thongawksal Dan Ding Tawlrel - The Chin Times\nThe Chin Times > Thuthang > World News > Mayweather in Manny Pacquiao Thawn Thongawksal Dan Ding Tawlrel\nFloyd Mayweather cun China lam ih thong awk nak ding lam cu ruat thei loin Manny Pacquiao thawi’ thong awk dan ding lawng lawng a hawl siin an rel.\nBoxing legend, Floyd Mayweather hin 2017 kum khan UFC suan tawlawl, an Star tak Conor McGregor cu boxing ring sungah a neh ih, paisa tam nawn a la. Cui hnu cu boxing lam hi a ti nawn lem lo. Boxing a cawlhsan thu a phuang. Asinan, kum hlun thlah ni ah khan Tokyo khawpi ah boxing ring sung a lut la la ih, Japanese kickboxer Tenshin Nasukawa thawn an thong aw. Hi ṭumah hin Mayweather cun awl tukin nehnak a co ih, £7 million a hlawh.\nEngland ram thuthang ca lar tak in a rel dan cun tu naiah Mayweather hin Tuluk ram ih exhibition match neih theinak chance a neih thu le, cui a chance cu Mayweather hin a êl siin a ngan. Neh loh zo hman nei dah lo, boxer ropi tak Mayweather hin ziangah so hi ti maiih Tuluk ram feh a hrial? Manny Pacquiao thong sal dan ding a tawlrel siin thuthang ca hin a ngan.\nHong Kong khawlipi ih hram bun DEF Promotions ih an director director Jay Lau cun, “Floyd Mayweather hi Hong Kong khawpi ah vei hnih a ra zo ih, ka fapa Jayson thawn an be aw. Keimah rori thawn kha kan be aw ko. Tuluk ram ih exhibition match thuhla pawl kan rel pi,” a ti.\n“Japan ram ih Tenshin thawi an thong awk vek deuh kha China ramih hun ti ve kan duh thu kan rel pi. Kan biakawknak a tluang vivo ding hmang kan ti laiah a thinlung muril thu a hun phorh. Manny Pacquiao cu a thinlungah a tum bik ring ring lai. Pacman thuhla kan rel hnu cun kan biakawknak kha a tawp rori,” a ti.\n2015 kumah khan Mayweather le Pacquiao tei pahnih hi an rak thong aw zo ih, Floyd hi point in a cak. Tu naiah thawm vang ziang ziang simaw a hung thang la la ih, an pahnih hi thong aw sal ding vekin an rel. Pacman le bang cun thongawk sal a hiar nak hi a rei tuk zo.\nPrevious Article Vice President Thu In Hakha – Hman Daw Lamzin Tuahnak Hrang Ramkulh Paisa 1 billion hmang ding\nNext Article Chin Hminthang Tertu Esther Dawt Chin Sung le Benjamin Sum\nMalaysia Lock Down Sal Ding; Selongor, Kuala Lumpur le Putrajaya


Cemralnak Nget Pawl | VANCUNG THAIHLIO\nCategorized | Cahram Cemralnak Nget Pawl\nPosted on 26 March 2012. Tags: cahram, Lungput, Thinlung Rawl, Ziaza\nA ṭhangsomi hmunih mino tampi ih siar cio mi The 7 Habits of Highly Effective Teens timi cabu sungih thuhmaihruai ta letmi a si. A ngantu cu Management lamih rinsanmi pupa Stephen R. Covey ih fapa Sean Covey a si. A remcangmi bung le caang tete tla let peh vivo kan tum.\nCemralnak Nget 7\nTulai kan kiangkap ih mino rual hnenih a um ṭheu mi ziaza le lungput pawl lakin pa sarih tarlang sehla. Nang teh hi pawl lakah paziat na nei ve, a zaten a si pang maw?\n1) Puhmawh Leitlun ralpi pawl cem hnu sanah cinken tlak tuk lemlo capoh pakhat a um. Mi pakhat zin a feh lai ah lungto sit in a bah zik, a kaa ih a saal duakmi cu, “Sala, ramnor hmang pawl le duhham pawl ruangah!” Saduhthah kim lo, hlawhtling lo le harnak pakhat ton tinten ziangdang ruat lo in puah ding pakhat hawl lohli.\n2) Pian Tawk Pian\nZiang ka paih, ziang ka tuah duh ti mah le mah thei aw mumal lo, mi tuahmi le ti tammi dawi vivo men. Cu le paih ngai mi tla nei cuang lo. Thaisun timi ruat dah lo. Dam sung tawite timi thutlang kai fek tak, ei ding um le ei mei, in ding um le in mei, ihnak rem le kual mei.\nCazohnak cabuai ah a pok, nan Tv in zohnuam a ti zawng a ra ih Tv hmaiah to cih. Thilsawp ding timtuah rero laiah rualpi pawl nih an sawm ih lakphakdawr sunnihlawh to lala. Biakinn feh ding timtuah aw rero lai Fon a ra, “ Halo, Boih te maw, tu ka ra.” Nuam thei ringring, ziang a thupi, ziang ka tuah hmaisa ding, ziangmi cu ziangtik ah ka ṭheh tengteng ding ti um lo lawlaw.\n4) Nang Maw Kei\nMenmen Sawling maw i ruat… Hi pa hi ziangtin ka ṭhua pei… I zuam le cu a cim si mei… Tlawng ah maw, hnaṭuannak ah maw, veng le hnen ah maw, kawhhran ah maw hih lungput hi a leng thei nasa. Midang hlawtling ding le sunlawinak co ding zoh thei lo lawlaw. Mah nih neh thei lo le tla rak phelhthluk ve rero tum.\n5) Mai Thu Thaw\nPathian nih hna pahnih le kaa pakhat in pek ti kan thei cio nan kan hniglh hrim pang ṭheu. Midang thawn tong aw ve ten kan kaa cu ṭong dingah a ready cia ringring. Mah ngai caan a thleng le a mawi lo tiah rak ngai aw ter ve men, a ṭheh le ziang ka ṭong ding ti rak ruat cia rero. Ziangah maw a nih in thli men cu ka ngai rero ding ih, thupi hla pa rel ding tampi ka nei si!\nHi pawl thawn ziangah maw kan kom aw sapbei ding, ka hnen ih fimnak le thiamnak an duh ih in ra tlon si ko cu teh! Zanmang hman ah man hlah uh, mah le zin mah le kong ciar ma le, pacang!\n7) Soisel Bo\nA khatlomi bel lawng si a awn, kei cu a khat ṭhepṭhep zomi ka si ual. Thudik ka thei, ka pom, ka nunpi zo. Hawl bet rero a ṭul nawn lo, caan cem meimei.\nHih ziaza pa sarih hi cu neih lo ding le kan nei pang a si hman ah a rang thei tawkih hlonhlo lohli dingmi pawl an si cu!\nZiaza timi kan sersiam,\nA mah nih in sersiam sal.


Singapore Ah Chin Kum Thar Puai Hmang - Chinland Today Media\nSingapore Ah Chin Kum Thar Puai Hmang\nOctober 19, 2012 6:45 am·0 comments\nSalai Lal Biak Lawm\nSingapore ih Chinmi pawl cun Falam Christian Fellowship pawl ih tawlrelmi Chin Kumthar Puai (Fanger Puai) cu Sunday sun 14 October 2012, ah tluangte’n Labrodor Park ah an hmang thei. Khawsung zinglam nazi 10 hrawng ihsin City Hall, Penisula Plaza ihsin tawlreltupawl ih san mi Bus pahnih khat in minung 200 hrawng cu puainak hmun pan in an feh suak.\nLai kum thar puai hi Pawlkom hotu Salai Lal Ram Lian in a hruai ih Salai Ram Ngai in Fanger puai thuhla simnak a nei. Cun, Saya Lal Liang Uk in thuthang ṭha simnak le thucah simnak pawl a nei. A hmaisabik caan an hman theh hnu ah rawl kil tlang khawmnak an nei.\nPuai caan hman a vei hnihnak ah lenpannaklam in caan an hmang ih lehnaklam tawlreltupawl ih an tuah mi mipa tlanzuamawknak le nunau tlangzuamawknak ih teltu a pakhatnak ihsin pathumnak pawl tiang in laksawng an pe aw.\nLehnak phun dangdang an tuah ih team li, Yellow, green, Red, Blue tiah ṭhenaw in zuamawknak an nei. Zanlam nazi 4 hrawngah City Hall lam pan in an ni sunglawi an cem ter thu Salai Afred Lianz cun CT hnen ah a sim thei.\nSingapore ah Chin Kum Thar (Fanger) Puai Hlunghlai Takin Hmang Ding!\nSingapore Chinmi Pawl Zanah Phone Cell Nei Țheu\nSingapore Ah Chin Kum Thar Hmang


Falam, Sun Ceu Khaan luan Check gate ih thuphan sim pawl ruangah C.zamual Khua mi an buai phah thluh | Falam Online Media\nFalam, Sun Ceu Khaan luan Check gate ih thuphan sim pawl ruangah C.zamual Khua mi an buai phah thluh\nNovember 16, 2020 November 16, 2020 Ni Hnem Sung\t0 Comments\nCovid 19 pulhnat lak ihsin Falam mipi himdam theinak dingah Myone dang ihsin Falam khuasung luttu hmuahhmuah cu Sun Ceu Khaan luan ihsin Covid – 19 Falam Committee ṭuanvo neitu pawl in Harhdamnak Check nak an nei ringring.\nCuih hmun ihsin Sunvu, Zaanvar duty ding remcang lo ruangah Covid – 19 Falam Committee ṭuanvo neitu cun curfew tikcu cu zaanṭim nazi 12 ihsin zinglam nazi 4 tiang a si dingih Zaan 12 hnu ah Falam khuasung zo hman luh awi lo ti`n November 13 ah Facebook hmang in tlangthannak a nei.\nCuih tlun ah Myone dang ihsin Falam khuasung luttumtu hmuahhmuah cu mah umnak cio ṭuanvo neitu pawl ih midam a si timi theihpinak ca keng tengteng a ṭul tikhalin a tarlang cih.\nHimi ah, Falam peng, Khuate ih um cu Khuasung an luh tikah an umnak Khua ṭuanvo neitu hnen ihsin a hran ten theihpinak ca (ထောက်ခံစာ) lak hran a ṭul lo nan Check gate ih thuphan simtu an um hnuaihni ruangah Congheng Zamual Khua ih um pawl cu ထောက်ခံစာ keng thok ding in ṭuanvo neitu pawl in an fial thok thlang ti a si.\nHih thu thawn pehpar in Congheng ih um mipakhat cun amai bulpak Facebook cahmai ah hitin a ngan.\nThuhmaan simnak in mi kan bawm cio pei\nTulai leitlunpi buaipimi Covid 19 ruangah kan Falam khal kanhim theinak ding hrangah ti’n caan pek in Falam Luhnak Sun Ceu khaan in hmuntin ih a ratu pawl cu khawitawkin nanra ti’n thusuh an si.\nMi hrekkhat cun hmunhla in a ratu khal Congheng Zamual in kan ra ti’n thuphan an sim. Curuangah kanmah Congheng Zamual khua taktak pawl hman in zum nawn lo.(ထောက်ခံစာ) thawn ra ding ti’n in fial rero thlang.\nCozah duhlozawng tuah ih kai tuar ding khal a si lo. Natnak in zohfel ih Covid positive kan si taktak hman ah ṭhaten kan natnak kan theifiang tla cun lungawi um zet lam. A san cu kannmah hrang leh midang hrangah bawmtu kan si.\n← Djoser Pyramid ah Kum 2500 hrawng rei zo mi ThlanKuang 100 luan hmusuak bet\nUS ram khal ah ei-in tlasam mi harsa an tam, Rawl dong ding in Motor Thawngtel an tlar →\nRihkhawdar ah Covid 19 mina 20 an hmu\nJune 9, 2021 June 9, 2021 Ni Hnem Sung 0\nCherry Zahau in CNLD mi le sa zate hnen ah ThuCahNak a Nei\nSeptember 12, 2020 May 11, 2021 admin 0


Tlawng Kan Va Ap Khin “Nan Duhduh In, In Vuak, In Vel Ko uh, Na Zirhmi Thu Cu Zawn Lungten Kan Zir Ṭenṭo ding Hokhaw” Ti Tluk A Si – Meifar\nTlawng Kan Va Ap Khin “Nan Duhduh In, In Vuak, In Vel Ko uh, Na Zirhmi Thu Cu Zawn Lungten Kan Zir Ṭenṭo ding Hokhaw” Ti Tluk A Si\nMay 24, 2021 admin Lawrkhawm 0\nThuneihnak latu ralkap in June 1, 2021 ihsin nauhak pawl tlawng an kai thlang ding an ti. May 24 ihsin hmin pek a theih ih ṭhenkhat cu hmin an pe zo.\n2020 kum, Sagaing ramțhen insin CAM cuhtu Salai Lal Than Cuang (Cuang Bik) in “Tusun Chin State sung tlawng aptu hmin list a ra suak. Kan Falam township sungah tlawng aptu kan tambik ti a si. Kan fanau pawl fimthiamnak kan seherh tuk ruangah a si thei nan, tu laitak fang ih tlawngkai cu that lam aiin siatnak a suah sawn.\n(1) Sal thinlung ciahnehnak ding zirhawknak: Uico pawl in diklo tak in ramuknak an lak ih mipi hrang zawnruahnak tello in an lal theinak ding si ahcun mi kap, mi keu, mi vuakvelh rero in Acozah din a tum rero.\nCui sualhmang tlukvek fang hriamkai pawlkawm pawl ih kuthnuai ah tuan duh lo in Acozah hnatuan cia ziangmaw tizah CDM an lut rero lai ah Sualhmang pawl ih on mi tlawngah va kai thotho kan tum cu, Sual sal sung lut ding pawi ti lo tuk khi kan bang. Tlawng kan va ap khin “nan duhduh in, in vuak in vel, in pawngsual ko uh, na zirhmi thu cu zawn lungten kan zir tento ding hokhaw” ti tluk a si.\n(2) Ziangtik lai khal (kapawk) rambuai thei: Tu’ah Township tin ah PDF (mipi hriamkai) a phunphun an ra suak ih rallokap Uico pawl cimit ter dingah tan an lak rero lai tak a si. Mipi hriamkai pawl cun mipi zawnruahnak nei theu hman sehla, mipi (upa, nauhak ti um lo) hrang ziang zawnruahnak hman nei lo uico pawl cun tlawngta e, nauhak e ti um lo in an hmai ih um poh poh an kap theu ti kha kan theih hngilh lo a pawimawh.\nPDF pawl cun Uico pawl rori bat in an kap curco ding nan, uico pawl cun kah dingmi an hmuh lo cun a hmai ih um um in kahsak ding. Cu tluk ih risk um lak ah kan fanau pawl က ခ thiam duh ah an sahim lo nak ah kan thlah tum cu an ngah dingmi thiamnak le an risk mi a mil aw in kan thei maw si?\n(3) Covid 19 hi Mizoram hman ah a cem hrih lo: Nauhak le tarcaklo hrang tihnung um cuang mi Covid nathrik hi a cem nak ding san a um lo. Cu ai tih nung um meithal keng uico pawl ruangah kan ngaihsak thei lo ruangah sawn a si. Na fanau pawl cu mibur pi lakah Covid nat kai tih lo in na thlah thotho ding maw?\n(4) Ziang cuca khal zirhawk ngai um cuang ziklo: Tuvek ih rambuai lai ah tlawng inn ah saya deihaw lole budget deih aw lo thawn tlawng thaten run a theih cuang zik lo. Saya/ma pawl khal in thinlung lut tak in an zirh thei cuang zik lo.\nRalbuai lo kan kiangkap ram pawl hman Covid ruangah tlawngkai ngam lo ih an cawlh lai ah rambuai le reh hrih lo, Covid lakih kilhimdan zianghman um lak ih lo theih lo ih tlawng kai ter in tum ciamco mi hi kan fanua pawl ca thiamlo ding in seherh tuk ruangah a si lo.\n“Ram pumpi hin kan kut hnuai ah daiten in kan uk thei zo a si, sal thinlung kan bun thluh thei zo” ti finfiah a duhnak men a si ti hi kan theihthiam a tul tuk e. Rallokap pawl ih Chinmi pawl in duhdawt lo zia thu khal theihhngilh mei lo ten aw.\nRalkap In June 1 Ah Tlawng An Ong Ding, Nikhatnak Chin Ramsung Ah Hmin Pe 1,796 An Um\nChin Palik In Palik Bawi A Kap That, Vei 20 Hrawng A Kap


Na Pa Ka Um - Chinland Today Media\nNa Pa Ka Um\nJune 18, 2012 8:19 am·1 comment\nSalai Lal Ram Lian\n1989 kum, Armenia ram ih linghnin Richter Scale 8.2 ruangah minit 4 sungah minung 30,000 lenglo an thi. Inn le lo cimsiat reprep karlakah a nupi cu inn ah tantain pacang pakhat cun a fapa kainak tlawnginn lam panin a tlan. Tlawnginn cimsiat thluh a hmuh cun a thinphangin a phaw keke thei. Asinan, thu a rak tiam ?heumi a vun mangsal: “Ka fapa, ziangvek na tawn khalah, na thinphang hlah, na pa ka um,” tiin. A biang ah mitthli a rung luang thluahthlo. Beisei ding zianghman a um nawn lo. Asinan, a fapa a tiammi cu a hna sungah a hung khawk ruangrosal theu.\nPacan cuhin a thinlung a cakter ih a fapa ih kainak khan awmang cu hmuh tumin a hawl. A hmuh vete’n tlakrawh kuai pengaw-pawl cu a haikiang ciamco. Cuti’ a laih rero laiah nu le pa dangpawl an ra thleng ve ih: “Ka fapa!” “Ka fanu aw!” tiin riahse zetin an ?ap ciamco. Tuarfai deuh nu le pa hrekkhat cun riahsiat tuk ruangih thil si lolo tuah tiih an ruah ruangah cu pa cu hnem phahin an lem. “A tlai tuk zo!” “An zate’n an thi thluh zo!” “Zianghman a ?hahnem nawn lo, na bang lak men!” “Inn ah tin sawn aw!” “Na thin sup aw, a cang zo mi cu kan pawm thiam a thupi!” “Zianghman na tuah thei nawn cuang zik lo!” “Bang thlang aw, thil na ti khawlo deuhdeuh sawn ding!” tiin an ra ti celcel.\nCuti’ ra hnemtu hmuahhmuah cu hiti’n a rak sawn thluh hai. “In bawm ding maw, bawm lo ding?” Cule a thil laih cu a pehsal ih tlakrawh le thingpawl pakhattete’n a haikiang vivo. Culaifang ah meisa-that palik a ra ih dirhsuah tumin, “Mei a kang rero, hmun tin ah a puakkuai thei. Na hrangah a tihnung tuk. Kanma’n kan tuah mai ding. Inn ah tin ko aw,” tiin a ra lem. Fapa duhdawttu cu pa cun zianghman ngaihsak cuang loin a hlanih a sawn dan vekin a sawn men.\nPalik a ra ve ih, “Thil si lolo tuah hlah. Nangmai’ ruangah midang tiang an buai thluh ding. Inn ah tin aw, kanma’n kan tuah ding,” tiin a ra sim. Palik khal cu, “I bawm kei maw, bawm lo ding?” ti lawngin a sutsal. Zohman in an bawm lo. Asinan a pawi lo. Amahte’n thinsau zetin a lai thotho. Ziangahtile ‘a fapa a thi ngaingai maw, nungdamin a um lai?’ ti theihfeng a duh.\nA laihnak nahzi 8 a rei, nahzi 12,.. 24,.., 36,.. cu hnu nahzi 38 a rei ih tlakrawh tumpi a lak kiang hnuah a fapa ih aw a vun thei. Cuvete’n a fapa ih hmin “Armand” tiin a vun ko lohli. A theihsalmi cu, “Ka pa, ka pa maw? Keimah hokhaw ka si. Ka pa, ka rualpipawl tla ka rak sim rero hai. Zianghman ?ih awhlau. Ka pa nungdam ih a um ahcun in ra run tengteng ding. In run ahcun nannih khal a lo run ve ding,” tiin. “Ka pa, in tiam dah a si lo sawm? Ziangvek na tawn khalah na thinphang hlah. Na pa ka um,” na ti kha. Na ti vekin na ra thleng ngaingai a sisi.”\nA pa cun, “Ka fapa, a sungah ziangtivekin nan um?” tiin a vun sut.\n“Minung 33 lakah 14 lawng kan tang. Ka pa, kan ?ihdan cu! Kan ril a rawng tuk, kan ti le a hal tuk fawn. Na ra thleng cu kan lung a awi tuk. Tlawng a cim tikah kil thum vekin nenlote’n kan parah a rung khangaw ih cunah kan thi lo fangfang.”\n“Kha… ra suak thlang awle!”\n“Um hrih, ka pa. Midangpawl suak hmaisa hai seh. Kei cu ka pa, nangmah na um pam. Ziangvek ka tawn khalah ka thin a phang lo lawlaw. Ka pa, nangma’n in ra run ding ti ka theih ruangah.”\n* Mark V. Hansen ih “Are You Going To Help Me?” cu tawi remcang zawngin leh a si.\nHram: Buannel thuthangca, ?um 3 Vawi 3, June 2005\nZin Dang Sawnin\nAirport Ih Asian Fala Pahnih\non June 20, 2012 at 4:36 am\nHnuk a ulhin siar a nuam riai.


Tisartan In Nauhak Kum 13 Mi A Ei – Meifar\nTisartan In Nauhak Kum 13 Mi A Ei\nAfrica, Zimbabwe khua ih um nauhak kum 13 mi Nomatter cu an khua kiang tiva ah tak a kolh ih tisartan in a ei. Tiva kiangah a rualpi pahnih kum 14 mi le kum 12 mi cu nga an rak sio ih tisartan in a thiar lai an hmu, an ṭih tuk ih bawmnak dil in an au ciamco.\nKhuasung mi pawl an va tlan ciamco ih Nomatter cu an hawl nan an hmu lo, tisartan khal an hmu nawn lo. Ni 2 hnuah tiva kap hmun dangah Nomatter ih ruak cu an hmu ih a taksa ah tisartan ih keunak hliamhma nasa zet aum.\nTualsung mi in, “Nomatter le a naunu kum 8 mi cu hnipuan sop dingin tiva ah an va feh, hnipuan an sop theh hnuah a naunu cu hnipuan thawn a tlunter. Nomatter le a rualpi pawl cu tiva kap ah an um lai, tak a kolhawk rero laiah tisartan in a thiar. Hunyani River tiva ah zohman feh hrih hlah uh” tin theihternak a tuah.\nThla 3 sungah Tanzania khuami 6 cu tisartan in an ei zo, curuangah tiva ah tidai khai hrih lo dingin ṭuanvo neitu pawlin an fial. Cozah in tiva ah tidai khai ṭullo dingin an tawlrel, asinan tiva cu an eihawlnak, an nga hawlnak a si ruangah khuasung mipi pawlin tisartan hi that thluh dingin cozah hnenah an dil. Minung hrangah an ṭihnung tuk an ti.\nA Nupi Milem A Ṭong Thei Nawn Lo, A Nupi Tuahnak Company An Cawl